text:
Urugo rwiza kandi rukiranuka rushobora guhinduka nk’ ijuru rito!
Urugo rwiza rukwiriye kubanzirizwa n’ubukwe bwiza. Ubukwe ni umuhango wera wahanzwe n’Imana, uhuza umusore n’inkumi, bagafatanishwa umurunga w’ubumwe kugeza igihe bazapfira. Ni ubufatanye bwa babiri, bukaba burindwa n’uko buri wese yujuje inshingano zimureba akiranutse, kandi agendereye kunezeza no guhesha amahoro mugenzi we.
Ubukwe kandi ni ihame shingiro, ribereyeho kuzibura isoko y’akamaro k’umuntu gahishe mu mico, mu mikorere no mu bwenge, akabigaragariza mu kubikorera uwo biyemeje kuba umubiri umwe.
Umusore n’inkumi bashyingiranwe binyuze mu nzira Imana yateganije, baba baguye inshingano zirimo ubufatanye bwo kumarana irungu,gukomezanya, kunezezanya, kuruhurana, kuzuzanya, nyuma bikaziganwa n’abo bazabyara."Ubwenge ni bwo bwubaka urugo, kandi rukomezwa no kujijuka. Kumenya ni ko kuzuza amazu yo muri rwo mo ibintu byose by’igiciro cyinshi n’iby’igikundiro."
(Imigani 24:3-4) Iyo babyaye, inshingano y’uburezi iba yiyongereyeho. Uburezi burangwa no kwigisha, gutoza, kumenyereza, guhugura, gucyaha no guhana. Ni yo mpamvu Bibiliya ivuga iti " Mwana wanjye komeza icyo so yagutegetse, kandi we kureka icyo nyoko yakwigishije. Nugenda bizakuyobora, nujya kuryama bizakurinda, kandi nukanguka bizakubwiriza." (Imigani 6:20, 22)
Ubwiza n’akamaro by’ubukwe
Ubukwe bwagura inshingano ufite mu bawe no ku bandi bose, kuko iwawe hahinduka ihuriro ry’aho abantu bashobora kwikomereza, kwiruhurira no kwiyungura mu by’Umwuka. Iyo habaye heza, haba ubwugamo bw’abatagira kirengera, n’icyitegererezo cyiza cy’abafite ishyaka ry’ibyiza.
" Iyo amahame mvajuru yubahirijwe, ubukwe buba umugisha. Ni ingabo yo gukingira kwera n’umunezero by’umuntu. Burangiza amakene ye mu mibanire ye n’abandi, bukuza impagarike y’umuntu, bukamujijura, bukamushoboza gutunganya." Patriarches et Prophetes, p.24).
Iyo ubukwe busohoje umugambi wabwo neza, buba inyungu kuri bene bwo, abazabakomokaho, imiryango, itorero, igihugu n’isi muri rusange. Bityo rero, ubukwe burimo gukiranuka, ni intwaro yo kurinda umutekano w’umuntu wese.
IBIZANA UBUMWE BW’ABASHAKANYE
Umugore mwiza
" Abana be barahaguruka bakamwita munyamugisha, n’umugabo we na we aramushima ati ’Abagore benshi bagenza neza, ariko weho urabarusha bose’." "Bagore mugandukire abagabo banyu, nk’uko mugandukira Umwami wacu" (Imigani 31:28-29; Abefeso 5:22). Umugore agomba kugaragaza impuhwe, kugira ngo abe ihumure ry’abamusanze.
Akaba umunyagahunda, kugira ngo ahe amahoro umugabo we. Akagira urugwiro, kugira ngo akundwe n’abe, n’ab’ahandi. Akaba umunyamwete, kugira ngo abone uko arangiza ibimureba. Akaba umunyakuri, kugira ngo yiringirwe, kuko gushidikanywa kutagira icyiru, kandi kubana n’ukubeshya, aba akunyaze no kwizera ukuri kwe.
Ni we rufunguzo rw’umubano, uhereye mu muryango yasanze, mu baturanyi, mu itorero n’ahandi. Abishobozwa no kugandukira umutware we, abifashijwemo no kumvira Imana kuzuye, akarangwa no kwicisha bugufi, ikinyabupfura, ubwitonzi no kwishimira inshingano ze z’ibanze, ari zo : guteka neza, kumesa, gupfundikira, kugira isuku y’ibikoresho, kuvura, … ibyo akabifatanya na gahunda nziza yo kugaburira abe ku gihe, no kugenga neza ubutunzi bw’urugo rwe, kuko ari we utuma iwe hishimirwa.
Umugabo mwiza
" Uko ni ko abagabo bakwiriye gukunda abagore babo nk’imibiri yabo, kuko ukunda umugore we aba yikunda." "Namwe bagabo ni uko, mubane n’abagore banyu, mwerekane ubwenge mu byo mubagirira, kuko bameze nk’inzabya zidahwanyije namwe gukomera, kandi mububahe, nk’abaraganwa namwe ubuntu bw’ubugingo, kugira ngo amasengesho yanyu ye kugira inkomyi." (Abefeso 5:28; 1 Petero 3:7).
Umugabo mwiza arangwa n’ibi bikurikira :
Agomba kuba afite ubwenge n’ibitekerezo bishyitse byo kumuyobora no kumurinda ibibi, kuko ari we ukomokwaho n’ibya ngombwa hafi ya byose biyobora umuryango, kuko umugore ari umufasha wo kumwunganira kuri gahunda zisobanutse amushyize imbere Agomba kugira imbaraga zo gushakira abo ashinzwe ibibatunga.
Agomba kugira ikinyabupfura cyo kumuhesha icyubahiro n’agaciro, akagira n’ubutegetsi bwiza bwo guha urugo icyerekezo gisobanutse Kugira icungamari n’ubwenge bureba kure, kuko azi ko ibintu bishobora guhinduka, bikamurinda gusesagura no kwirata, ndetse akagira impuhwe zo kugoboka abo yarushije amahirwe y’uwo munsi Umugabo n’umugore bahurije hamwe, bagomba kumenya ko bubatse uruziga rwera, rugizwe n’ubuyobozi buva ku Mana, bukabayobora ku Mana.
Urwo ruziga rw’umuryango, uwo ari we wese ntiyemererwa kurwinjiramo. Buri wese agomba guhinduka imva yo guhambamo amakosa n’ibyaha bya mugenzi we. Bakirinda kubabazanya no kureganira imbere y’undi muntu.
Amasengesho yabo, ni ugusaba Imana ngo yeze indimi zabo, amatwi yabo, amaso yabo, n’ingingo zigize impagarike yabo. Kuko icyo Yesu abashakaho, ni ukugira impumuro itera ubugingo. (Bisomwa mu gitabo "Foyer chretien", p. 169)
Ubwo bumwe bw’abashakanye ntubwitiranye n’ubucuti busanzwe, no kuba mungana cyangwa mwariganye, hari icyo akumariye cyangwa akunda ibyo ukunda, kuko abashyingiranywe bagirana amasezerano arenze ibigaragarira amaso. Icyemewe mu guca ayo masezerano, ni urupfu rwonyine. (Foyer chretien, p. 327).
Bagomba guhuza imigambi, kungurana ibitekerezo, ibyiza byabo bikaba magirirane, kubahana no guhurira ku ntego, guhuza umutungo no kuwurinda, guhuza ibitsina,... Kugira ngo ibyo byose babigereho, umugabo mwiza n’umugore mwiza, babiterwa n’uburere bwiza bahawe uhereye mu bwana bwabo, cyangwa guhinduka ko mu mutima guterwa n’ubukristo, cyangwa se ubwenge buzi kwiga ibyabaye ku bandi.
Imico nyamukuru ya buri wese igomba kuba : kuba neza, kuba umunyakuri, gukiranuka, ingeso nziza, kwirinda, umutima uboneye, urukundo rwa kivandimwe, gukunda Imana. (Bisomwa muri Temoignages, vol.1, p. 329) Nk’abatsindishirizwa n’amaraso ya Yesu, Bagahindurwa n’Ijambo ry’Imana, Bakezwa n’ukuri, Bakaburirwa n’Ijambo ry’Imana, Bagahuzwa n’urukundo rw’ubutumwa bwiza, Twahisemo inzira ifunganye ku bushake, kugira ngo duheshe Imana icyubahiro kandi tubere umugisha isi igiye kurimbuka.
YESU ABANE NAMWE!!
Inkuru dukesha N.J.Bosco/ www.Jesus.rw
Phone : 0788834512
C/O E-mail : inshutizajesus@yahoo.fr
Haba hari icyemezo ufashe nyuma y’ubu butumwa
- Ndashaka gukizwa uyu mwanya
- Nari narasubiye inyuma, ndihannye uyu munsi
- Narakijijwe, nkomeje urugendo rujya mu ijuru
- Ndacyabitekerezaho


c: text/html

text:
Umukobwa w’imyaka 18 yafashwe ku ngufu na musaza we
Ku mugoroba wo ku Cyumweru tariki ya 20 Gicurasi 2012, mu Karere ka Ngororero mu Burengerazuba rw’u Rwanda, nibwo mu masaha ya saa kumi n’ebyiri n’igice z’umugoroba umugabo w’imyaka 28 y’amavuko yafashe kungufu mushiki we w’imyaka 18 y’amavuko.
Uyu mwana w’umukobwa wafashwe twirinze gutangaza amazina ye, yiga mu mwaka wa kane mu mashuri yisumbuye
Kuri uyu wa Kabiri mu saa tanu, nibwo umunyamakuru wa IGIHE ukorera mu Ngororero yamenye iyi nkuru maze yihutira kuvugana n’uwahohotewe.
Uyu wahohotewe (...)
Ku mugoroba wo ku Cyumweru tariki ya 20 Gicurasi 2012, mu Karere ka Ngororero mu Burengerazuba rw’u Rwanda, nibwo mu masaha ya saa kumi n’ebyiri n’igice z’umugoroba umugabo w’imyaka 28 y’amavuko yafashe kungufu mushiki we w’imyaka 18 y’amavuko.
Uyu mwana w’umukobwa wafashwe twirinze gutangaza amazina ye, yiga mu mwaka wa kane mu mashuri yisumbuye
Kuri uyu wa Kabiri mu saa tanu, nibwo umunyamakuru wa IGIHE ukorera mu Ngororero yamenye iyi nkuru maze yihutira kuvugana n’uwahohotewe.
Uyu wahohotewe yemeye kuvugana n’umunyamakuru maze amutangariza ibyamubayeho muri aya magambo :
Yagize ati: "Ubwo nari mvuye ku ishuri nje mu gahushya ko kwivuza, nageze mu rugo nuko ahagana mu ma saa kumi n’ebyiri nibwo naherekeje mugenzi wanjye wari wansuye (ntiyashatse kumuvuga mu izina) maze igihe tukigenda twumva abantu badutera amabuye ariko ntitwababona, maze uwo mugenzi wanjye nibwo yansabaga ko yamperekeza ngasubira mu rugo, kuko yakekaga ko ashobora kuba ari umuntu ushaka kungirira nabi."
Uyu mukobwa ndetse na mugenzi we bahise bagenda, amugejeje mu rugo aramusezera nawe arataha. Ariko ngo muri ako kanya musaza wa wamukobwa yahise ahamagara uwo mugenzi we, amubaza uwo ariwe ndetse n’icyamugenzaga ariko undi we amwima amatwi aritahira.
Muri uko gusigarana na mushiki w’uyu mugabo (Twanze kumutangaza amazina ye ku mpamvu z’umutekano z’uwahohotewe), ngo yasigaye amutuka, ariko hagari aho ngo ahamagara n’umugore we amusaba ko yacana itara ariko umugore we amubwira ko nta kibiriti yari afite, amusaba kujya kumugurira icyindi kibiriti.
Ubwo nibwo uwo musore yasabye mushiki we ko yamuherekeza, undi abanza kumwangira ngo kuko yumvaga ananiwe kandi bwari gucya asubira ku ishuri. Musaza we ariko we ntiyabyumvise, kuko yakomeje kumuhata kandi amukanga, undi ngo kubera ko atuwe amutinya yemera kumuherekeza, ariko nta kindi yigeze atekereza kuko yari musaza we yumva nta kibi yamukorera.
Uyu mukobwa yagize ati : "Ubwo nibwo twagendaga tuganira bisanzwe nk’abavandimwe maze tugeze ahantu hahinze kawa, nta rugo na rumwe ruri hafi yaho, nibwo yambwiraga ngo si nshaka ko hagira undi uzaha utarampa! Numva nguye mu kantu ndamubaza nti : "Uvuze ngo iki ?". Ati :"Ndavuze ngo si nshaka ko ugira undi uzaha utarampa kandi ngirira vuba ntuntinze cyangwa nkwice".
Uyu mukobwa n’agahinda kenshi n’ikiniga yakomeje agira ati : "Nibwo nabonaga atangiye guhinduka aza ansatira aba aramfashe ankubita hasi atangira gukora ibyo yashakaga, bitewe n’ukuntu afite ingufu nta kindi nabonye nakora kuko no kwinyagambura ntabibashaga, ubwo nararetse akora ibyo akora nanga ko wenda yavaho akanansinda aho nuko arangije numva arambwiye ngo haguruka uve aha, kandi nugira uwo ubwira umenye ko ubuzima bwawe burangiye, habe na Mama ninumva ko yabimenye umenye ko ubwo ibyawe birangiye."
Uyu mwana w’umukobwa nta kindi yongeye gutangariza umunyamakuru, kuko ikiniga n’agahinda byamubujije kuvuga ahubwo ararira.
Umubyeyi we se abivuga ho iki?
Ubwo umubyeyi w’uyu mwana w’umukobwa akaba na nyina w’uyu wakoze ibara tutashatse gutangaza amazina ye muri iyi nkuru, yaganiraga na IGIHE, yavuze ko yabimenye aho umukazana we (Umugore w’uyu mugabo wafashe mushikiwe ku ngufu), yamubazaga impamvu arimo kumva intonganya hagati y’umugabo we na mushiki we . Uyu mubyeyi we ariko nta kindi yaketse kuko yasubije umukazana ko ahari wenda amuziza ko arimo kugenda nijoro.
Uyu mukecuru ngo akimara kumubwira ibi ariko yahise abona umugabo we amugezeho yahinduye isura. Uyu mukecuru agira ati: "Tukimara kuvugana nibwo nagiye kubona mbona uwo musaza we arinjiye ansaba ibiryo, mubaza niba umugore we atatetse ariko ntiyagira icyo ansubiza ahubwo ansaba kugira vuba nkamuha ibiryo".
Uyu mukecuru akomeza agira ati:” Ubwo yahise ambwira ngo gira vuba nirire yewe ibyo umbwira ntabyo nkeneye kumva.”
Ngo kubera ko n’ubundi bari basanzwe bamutinya ndetse ngo n’Ubuyobozi bukaba butamuvugaho, ngo Nyina yahise yiruka ajya kumuzanira ibiryo. Uyu mukecuru agira ati:” Akimara kurya ubwo yahise yinanurira mu muryango avuga ngo:”Sawa mukecu unyiciye isari”.
Muri ako kanya ariko nibwo mushiki we yahise yinjira, ariko musaza we amusaba kutamena ibanga, amusaba gukomera ku isezerano ryo kutamena ibanga, ndetse ubwo ahita ajya kuryama ariko arira ari naho nyina yaje kumusanga, amubaza ibyamubayeho abanza kwanga kubimubwira, ariko nyuma amutekerereza ibyamubayeho byose.
Uyu mukecuru agira ati:”Akimara kubimbwira numvise ko tugushije ishyano n’umva umusatsi umvuyeho, mpita musaba ko twajyana kubibwira mukuru we, njye nkajya kwiyahura kuko nabonaga bindenze ntashaka kuzongera kurebana mu maso na musaza we.”
Nk’uko bakomeje babibarira umunyamakuru wa IGIHE, ngo bageze kwa mukuru we nibwo yabihanganishije ndetse asaba nyina kutiyahura, ahubwo abasaba kwiyambaza ubuyobozi.
Gusa ngo ubwo yasabwaga kwitabaza ubuyobozi, uyu mukecuru yavuzeko ntacyo babamarira ngo kuko n’ubundi ubuyobozi ntacyo bwari butuwe bumufasha ku birrebana n’uyu mugabo we.Abaturanyi ariko bakomeje kumuhata bahamagara Polisi nayo isaba aba Local Defense guta uwo mugabo muri yombi ari nako byaje kugenda maze uyu mugabo arafatwa aho ari mu maboko ya Police akaba yerekejwe aho bita i Nyagisagara, maze bategeka ko uwo mugabo aba afunzwe maze abandi nabo bakerekeza kwa muganga.
Uyu muryango we wifuza iki ?
Ubwo umunyamaku yababazaga icyo bifuza, uyu mukobwa yagize ati: "Icyo nifuza nuko bamufunga agahanwa n’amategeko kuko n’ubundi nibamurekura byanga bikunze twese azatwica, kuko niryo sezerano yaduhaye." Ibi abihuriraho bose nk’umuryango kuko ngo n’ubusanzwe yabazengereje ataretse n’abaturanyi n’ubwo ubuyobozi bwabyirengagizaga.
Uwahohotewe we kwa muganga bamuhaye imiti yo kunywa kugira ngo imurinde kwandurwa indwara uwamufashe afite, ariko akaba agomba gusubira ku ishuri gukomeza amasomo ye nk’uko bisanzwe, akaba azasubira kwa muganga ku itariki ya 06 Kamena 2012.
Tuganira n’umuvugizi wa Polisi y’u Rwanda, Supt. Theos Badege, yadutangarije ko ibi byerekana ko hakiri ihohoterwa rishingiye ku gitsina, ariko kandi akaba asaba abatu kugira ubumuntu ndetse bakirinda amahano nk’aya, ababyeyi baganiriza abana babo kandi n’abantu bakabiganiraho, maze ibi bikaba byakumirwa mbere y’uko bikorwa.
Ikindi ni uko uyu wakoze ibi, agiye gukurikirwanwa nk’uko amategeko abiteganya.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]

robotstxt: allowed

filter: keep


text:
Muhanga: Umudugudu wa Kabeza ukoreramo Abahinde benshi mu Rwanda
Muri iki gihe ushobora kuba watungurwa no kumva ko kuva mu mwaka wa 2009 hatangira kubakwa urugomero rw’amashanyarazi mu murenge wa Mushishiro, Akagari ka Matyazo, Umudugudu wa Kabeza mu karere ka Muhanga, hatangiye guturwa n’abanyamahanga benshi baje gukora imirimo yo kurwubaka biganjemo Abahinde.
Nk’uko twabitangarijwe n’Umunyamabanga Nshingwabikorwa w’uyu murenge Uwamariya Béatrice, ngo kuri ubu mu mudugudu wa Kabeza bacumbikiye Abahinde 243 bakorera isosiyete Angelique International Ltd, (...)
Muri iki gihe ushobora kuba watungurwa no kumva ko kuva mu mwaka wa 2009 hatangira kubakwa urugomero rw’amashanyarazi mu murenge wa Mushishiro, Akagari ka Matyazo, Umudugudu wa Kabeza mu karere ka Muhanga, hatangiye guturwa n’abanyamahanga benshi baje gukora imirimo yo kurwubaka biganjemo Abahinde.
Nk’uko twabitangarijwe n’Umunyamabanga Nshingwabikorwa w’uyu murenge Uwamariya Béatrice, ngo kuri ubu mu mudugudu wa Kabeza bacumbikiye Abahinde 243 bakorera isosiyete Angelique International Ltd, babanye neza n’abaturage kuko bafatanya mu buzima bwa buri munsi.
Ati “aba baturanyi bacu ntacyo badutwaye kuko babanye neza n’abaturage, yewe ugasanga banafatanya, cyane ko hari umubare munini w’abaturage bacu bakorana na bo mu mirimo yo gutunganya urugomero rwubakwa mu murenge muri uyu murenge.”
Abajijwe n’umunyamakuru wa IGIHE, ku makuru avugwa ko Abahinde baba bariraye mu bana b’abakobwa babashukisha amafaranga bamwe bagata amashuri abandi bakaba babyara inda z’indaro, yavuze ko hari igihe koko byigeze kuba, abana b’abangavu bataga ishuri bakagana iy’ubusambanyi, ariko ko babifatiye ingamba zo kubereka inzira ikwiye no kureka iyo mico ibabuza ubusugi ikabandarika. Ku bufatanye n’ababyeyi ngo ubu ibyo byarashize.
Ku kijyanye n’inda z’indaro bivugwa baterwa n’Abahinde yadutangarije ko hari abana 4 bavukiye mu murenge wabo wa Mushishiro ariko abo bakobwa bakaba barahaje mu buryo bwo gushaka akazi.
Umunyamabanga Nshingwabikorwa w’Umurenge wa Mushishiro akaba avuga ko nk’ibi bibazo by’imbyaro biteguye kubishakira umuti uhamye, bakomeza gukangurira urubyiruko kwishyira hamwe bagatizanya imbaraga bakizamura mu bukungu, aho kurarikira ubusambanyi dore ko bashobora no kuhandurira indwara zikomeye nka SIDA.
Umurenge wa Mushishiro ni umwe mu mirenge 12 igize Akarere ka Muhanga, ukaba uherereye mu majyepfo y’Uburengerazuba bwako. Wakunzwe kuvugwamo ibibazo byinshi ahanini bivuye ku miterere y’ubutaka bwaho budakomeye, aho inkangu z’urudaca zahitanaga abantu n’ibintu.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Gisagara: Abanyeshuri bahiriye muri ’Laboratoire’
Abanyeshuri icumi n’umwarimu wabo, bakoreye impanuka mu nzu ikorerwamo igeragaza ry’ibyizwe (Laboratoire) mu ishuri rya Groupe Scolaire St Phillipe Nelly kuri uyu wa kabiri tariki ya gatanu Gashyantare 2013 nyuma ya saa sita barashya ariko ntihagira uhitanwa n’iyi mpanuka.
Aba banyeshuri bari mu igerageza ku isomo ry’ubutabire.
Ubuyobozi bwatabaye vuba bajyanwa kwa muganga, kuri uyu wa gatatu batanu muri bo bakaba batashye ngo bazavurwe batari mu bitaro kuko batakomeretse cyane. (...)
Abanyeshuri icumi n’umwarimu wabo, bakoreye impanuka mu nzu ikorerwamo igeragaza ry’ibyizwe (Laboratoire) mu ishuri rya Groupe Scolaire St Phillipe Nelly kuri uyu wa kabiri tariki ya gatanu Gashyantare 2013 nyuma ya saa sita barashya ariko ntihagira uhitanwa n’iyi mpanuka.
Aba banyeshuri bari mu igerageza ku isomo ry’ubutabire.
Ubuyobozi bwatabaye vuba bajyanwa kwa muganga, kuri uyu wa gatatu batanu muri bo bakaba batashye ngo bazavurwe batari mu bitaro kuko batakomeretse cyane.
Bigira Alexis ushinzwe uburezi mu Karere ka Gisagara yatangarije IGIHE ko yabasuye agasanga bari gukurikiranwa, kandi ko nta kibazo gikomeye bafite.
Bigira yadutangarije ko bagenzi babo bari babanje kwigira muri iyi nzu mbere ya saa sita bagasiga basize imwe mu miti bakoresha biga (Produits) itabitse neza [ifunguye], gazi (gaz) zayo zikivanga n’izo abari baje kwigiramo nyuma ya saa sita bari bafunguye bigatuma havuka inkongi.
Bamwe muri bo barahiye abandi bahisha imyenda, ariko inzu bakoreragamo yo nta cyo yabaye.
Groupe Scolaire St Phillipe Nelly ni ishuri riherereye mu Murenge wa Ndora mu Karere ka Gisagara mu Ntara y’Amajyepfo, rikaba ari rimwe mu mashuri amaze iminsi ashinzwe muri aka karere kandi azwiho gutanga ubumenyi bufatika.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
“Kwita ku mwana ni ukubaka umuryango we n’igihugu”
Umuryango Hope and Homes for Children umaze gushyiraho ibigo 7 bishinzwe guteza imbere uburenganzira bw’umwana n’umuryango (Community hubs) mu turere twa Kicukiro, Bugesera na Nyamagabe. Imwe muri serivisi zitangirwa muri ibyo bigo ni ukwita ku bana bakomoka mu miryango ifite amikoro make, mu gihe ababyeyi babo baba bagiye gushaka imibereho.
Ubwo Hope and Homes for Children basuraga bamwe mu bakoresha biriya bigo batuye mu Mirenge ya Cyanika na Kamegeri yo mu karere ka Nyamagabe ku wa 22 (...)
Umuryango Hope and Homes for Children umaze gushyiraho ibigo 7 bishinzwe guteza imbere uburenganzira bw’umwana n’umuryango (Community hubs) mu turere twa Kicukiro, Bugesera na Nyamagabe. Imwe muri serivisi zitangirwa muri ibyo bigo ni ukwita ku bana bakomoka mu miryango ifite amikoro make, mu gihe ababyeyi babo baba bagiye gushaka imibereho.
Ubwo Hope and Homes for Children basuraga bamwe mu bakoresha biriya bigo batuye mu Mirenge ya Cyanika na Kamegeri yo mu karere ka Nyamagabe ku wa 22 Mutarama 2013, abo babyeyi batangaje ko amarerero yabafashije guha abana uburere bwiza.
Mukandutiye Esperance utuye mu kagari ka Bwama, mu Murenge wa Kamegeri, ashima Hope and Homes for Children yubatse irerero agira ati “Umwana wanjye ari mu barinyuzemo none ageze mu mashuri abanza. Yahakuye uburere bwiza, arangwa n’ikinyabupfura ndetse akunda kwiga ku buryo ubu ishuri yigamo aba uwa mbere kandi buri gihe arenza amanota 90%.” Yanavuze ko we ubwe atari gushobora kumwitaho bitewe n’ubuzima bugoye yari arimo.
Habimfura Innocent, umukozi mu muryango Hope and Homes for Children yavuze ko iyo umubyeyi utishoboye azindutse ajya gushaka imibereho, umwana yitabwaho na bene aya marerero, uburenganzira bwe bukabungabungwa aho arindwa ihohoterwa, kutitabwaho n’igikomeye kuba umubyeyi ashobora gutandukana n’umwana we.
Akomeza avuga ko igitekerezo cyo gushinga ayo marerero cyaturutse mu isesengura ry’imibereho y’abana bataruzuza imyaka yo gutangira ishuri, ndetse n’ibiganiro bagiranye n’abaturage n’abayobozi; aho basanga mu duce tumwe na tumwe abo bana bakeneye kwitabwaho mu buryo bw’umwihariko.
Agaragaza ko ayo marerero yagize impinduka zigaragara mu mibereho myiza y’abana n’imiryango yabo. Agira ati “Kwita ku mwana ni ukwita ku muryango we, ni ukubaka none n’ejo heza h’igihugu.”
Urimubenshi Jean de Dieu, umukozi w’akagari ka Bwama ushinzwe ubukungu n’imibereho myiza y’abaturage yavuze ko iryo rerero ryakemuye ibibazo byinshi. Ngo hari ababyeyi basigaga abana bato mu ngo bakajya guhinga cyangwa gukora indi mirimo ntibamenye uko biriwe. Yagize ati “Byarashobokaga ko abo bana basigaye bonyine mu ngo bahohoterwa kandi iyo bibayeho natwe nk’abayobozi turabibazwa. Ikindi ni uko bamwe muri bo barwara bwaki n’izindi ndwara zituruka ku mirire mibi no kutitabwaho.”
Mu karere ka Nyamagabe ikindi kigo nk’icyo kiri I Rugogwe mu kagari ka Karama, Umurenge wa Cyanika. Nk’uko bitangazwa na Hategekimana Augustin, Visi Perezida wa Komite icunga icyo kigo babinyujije mu nyigisho no mu bikorwa bahugura ababyeyi ku burenganzira bw’umwana, kwihangira imirimo ibyara inyungu bakora imishinga iciriritse, ubuhinzi bwa kijyambere, kubahugura mu mategeko mbonezamubano n’ibindi.
Hitimana Brigitte, umukozi mu muryango Hope and Homes for Children yavuze ko ubu ayo marerero yeguriwe ababyeyi ari na bo bayacunga bafatanyije n’abayobozi mu nzego z’ibanze, bituma babigira ibyabo bakabikurikirana.
Uretse ari mu karere ka Nyamagabe, Umuryango Hope and Homes for Children watangije andi mu mirenge ya Nyarugenge, Mwogo, Gashora na Nyamata ku bufatanye n’Akarere ka Bugesera. Mu karere ka Kicukiro hubatswe irerero Teta riri mu murenge wa Kanombe (Busanza), hatangiye kandi imirimo yo kubaka irerero n’inzu mberabyombi mu murenge wa Kigarama.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Burera: Biyemeje kunoza imitangire ya serivisi
Umuyobozi w’akarere ka Burera aratangaza ko abanyaburera bose biyemeje kunoza imitangire ya serivisi mu nzego zose kuko aribyo bizatuma buri wese yisanzura kandi iterambere rikagerwa ho vuba.
Sembagare Samuel avuga ko kuva ku rwego rw’umudugudu kugeza k’urwego rw’akarere buri muturage azajya ahabwa uko bikwiye serivisi asaba.
Agira ati “ kuva mu mudugudu kugeza ku karere, nta munyarwanda, nta munyaburera ukwiriye kugura ibyo akwiriye”.
Akomeza avuga ko imitangire ya serivisi myiza igomba kuba umuco kuri buri wese mu karere ka Burera kuko itareba urwego uru n’uru.
“…niba ari amahoteli bakire abakiriya neza. Niba ari abayobozi twakire abakiriya neza…uwo ari we wese…tugomba kubigira umuco kuko aribyo bizatuma umuntu wese yisanzura kandi tukagera ku iterambere rirambye.”
Ikigo cy’igihugu gishinzwe imiyoborere (RGB: Rwanda Governance Board) gitangaza ko itangwa rya serivisi mu bayobozi bo mu nzego z’ibanze mu Rwanda riri ku kigero cyo hasi.
Bamwe mu bayobozi bo mu nzego z’ibanze mu karere ka Burera bavuga ko ikimirijwe imbere ari ukugira ngo umuturage abone serivisi uko abyifuza ariko kuba bidakorwa uko byifuzwa biterwa n’ubushobozi buke bw’inzego z’ibanze.
Aha batanga urugero bavuga ko kubona inyoroshyangendo (déplacement) kuri bamwe bigorana bityo bigatuma kugera ku baturage bafite ibibazo mu tugari runaka cyangwa mu midugudu runaka bigorana.
Bakomeza bavuga ko indi mbogamizi abayobozi b’inzego z’ibanze mu karere ka Burera bakunda kugira bigatuma serivisi ihabwa abaturage itagenda neza ari uko nta bushobozi bujyanye n’amafaranga buragera mu rwego rw’umurenge. Ngo ikintu cyose umurenge ukenera ugisaba ku karere.
Ngo kuba umurenge ugitega amaso ubuyobozi bw’akarere hari ibintu bimwe na bimwe bigenda bidindira. Ngo ariko ubuyobozi bw’imirenge bugerageza gukora ibishoboka bugatanga serivisi iboneye kuko bizeye ko icyo kibazo kizakemuka mu minsi iri imbere.


text:
UNESCO yemeza ko Video (Audiovisuel) bigira uruhare runini mu kuzamura umurage w’umuco
Mu nyandiko umuyobozi w’Ishami ry’Umuryango w’Abibumbye ryita ku Muco n’Ubumenyi (UNESCO) Irena Bokova yageneye umunsi mpuzamahanga wo kuzirikana umurage w’amashusho n’amajwi uba tariki ya 27 Ukwakira, yavuze ko umurage dukura mu mashusho n’amajwi (audiovisual) uhatse ubukungu bwinshi ariko iterambere muri tekinike rigasa n’iryangiza imiterere y’ibikoresho bishobora gusoma ayo majwi n’amashusho.
Avuga ko kubungabunga ubusugire bw’uyu muco ari ikintu gikomeye, gisaba uburyo buhenze kuko muri iki gihe (...)
Mu nyandiko umuyobozi w’Ishami ry’Umuryango w’Abibumbye ryita ku Muco n’Ubumenyi (UNESCO) Irena Bokova yageneye umunsi mpuzamahanga wo kuzirikana umurage w’amashusho n’amajwi uba tariki ya 27 Ukwakira, yavuze ko umurage dukura mu mashusho n’amajwi (audiovisual) uhatse ubukungu bwinshi ariko iterambere muri tekinike rigasa n’iryangiza imiterere y’ibikoresho bishobora gusoma ayo majwi n’amashusho.
Avuga ko kubungabunga ubusugire bw’uyu muco ari ikintu gikomeye, gisaba uburyo buhenze kuko muri iki gihe hakomeje kugaragara kwangirika gukabije k’uwo murage.
Kubera iryo yangirika rikabije, yagize ati “ tugomba gushyiraho uburyo bwo kumvikanisha ibikwa ry’uwo murage, tukanashyira imbaraga mu bufatanye mpuzamahanga kuko igihe gikomeje kutwicira uyu murage.”
Bokova avuga ko UNESCO iri mu rugamba rwo kurinda imirage y’ubwoko bwose harimo ibitabo, inyandiko, ibya kera, ibikorwa by’ubukorikori, amashusho agaragaza umuco n’amateka n’ibindi.
Mu rwego rwo gushyiraho ubwumvikane mu baturage bose, ngo hakenewe ibiganiro mpuzamico kugira ngo hirindwe ubushyamirane bujya buboneka hagati y’abadahuje imico n’amadini.
Iyi nyandiko ikomeza igira iti “Umurage uva mu majwi n’amashusho, ni wo ukubiyemo ibintu byose bigaragaza umwimerere n’ibyo twibuka kuko amajwi n’amashusho bifatwa nk’ubuhamya bw’umwimerere ku mico yose ya kiremwamuntu aho iva ikagera, kandi hakaba nta kindi gishobora kugaragaza ibi kurusha amajwi n’amashusho”.
UNESCO ibinyujije muri gahunda zayo z’umuco n’ikiganiro cyitwa « Mémoire du Monde », ikomeje gufasha ibihugu byose mu kurinda ubusugire bw’imirage yabyo igaragara nk’ikomeje kugenda itakara.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
harakabaho fpr kuko iyo itaza ntabwo igihugu kiba gifite agaciro ariko ikintangaza ni abanyarwanda badashima njyewe nabaga hano mu gihugu iyo warebaga uwitwa ko afite agafaranga,yubakaga inzu imeze nkigitanda banikaho imyumbati ariko murebe amazu kigali,ibyo nibyoroshye turagenda amahanga,ndagirango mbasabe haricyo mwadufasha muzadutangarize mbere ya jenocide umubare wabari batunze passe port cyangwa laisse passe noneho muhuze nabazitunze uyu munsi ibyo bigaragaza ko mwaturebeye kure bavandimwe mugerageze gushyigikira ibyagezweho kdi umusanzu wanyu wubaka kugirango abana bacu bazabeho neza.
@Kanyarutoki na Kayitesi: Mwihangane RPF ntiyageze kubyo yagezeho ibanje kubibasaba. Nta ruhushya rwanyu ikeneye rero ngo ibyizihize!
Dukomereze aha banyarwanda, ndizera ko ntawakongera kubashuka ngo musubire inyuma! Nawe se, mutuelle, amashuri nanjye ndi Bachelor's degree nari narahejwe! Ndaryama ngasinzira umutekano ni sawa! Nimwicecekere njye mvuze nti wa ntare we wankuye mu kaga....
Biratangaje ariko ntacyo mvuze
Uvuge cyangwa ureke njye nta gitangaje mbona ahubwo nibyiza cyane kandi birakwiYE KO BIKORWA NDETSE NO KWIBUKA INTWARI ZACU KUKO ZAGIZE URUHARE RUKOMEYE MU GUTABARA ABANYARWANDA NO GUSHIRAHO UMURONGO NGENDERWAHO MWIZA UBEREYE ABANYARWANDA TWESE.
2.01.2013 saa 11:18
MUKASHEMA
Amahoro ubumwe n'amajyambere.


text:
Ni nde wari umugore wa Kayini? Aho ntiyaba yari mushiki we?
Ikibazo: Ni nde wari umugore wa Kayini? Aho ntiyaba yari mushiki we?
Igisubizo: Bibiliya ntabwo isobanura neza umugore wa Kayini uwo yari we. Igisubizo kimwe gishoboka n’uko Umugore wa Kayini yari mushiki we cyangwa mwishywa we cyangwa umukobwa wa mwishywa we, n’ibindi. Bibiliya ntivuga imyaka Kayini yari afite ubwo yicaga Abeli (Itangiriro 4:8). Kubera ko bose bari abahinzi, bashobora kuba bombi bari bamaze gukura, bashobora no kuba bari bafite imiryango yabo. Adamu na Eva byanze bikunze, bashobora kuba bari barabyaye abandi bana benshi biyongera kuri Kayini na Abeli, igihe Abeli yicwaga. Nyuma baje no kubyara abandi bana benshi (Itangiriro 5:4). Ikintu cyatumye Kayini agira ubwoba bw’ubuzima bwe nyuma yo kwica Abeli (Itangiriro 4:14), bigaragaza ko hari abandi bana benshi ndetse bishoboka ko hari n’abuzukuru ba Adamu na Eva, bariho icyo gihe. Umugore wa Kayini (Itangiriro 4:17) yari umukobwa cyangwa umwuzukuru wa Adamu na Eva.
Kuva Adamu na Eva bari ibiremwamuntu bya mbere (kandi byonyine), Abana babo nta rindi hitamo bari bafite, uretse kurongorana hagati yabo. Imana ntiyigeze ibuza abantu bo mu muryango umwe kurongorana, kugeza igihe baje kugwira nyuma, akaba ari nabwo Imana yababujije kwongera gushyingirana hagati y’abafitanye isano ya bugufi (Abalewi 18:6-18). Impamvu muri iki gihe kurongorana kw’abafitanye isano ya bugufi, kuko bigira ingaruka mbi zivamo ubusembwa mu bana babo, iyo abantu babiri bahuje amaraso (urugero: musaza na mushiki) bakabyarana abana, hari impungenge z’uko ibibaranga mu maraso bibi byaganza ibyiza, bakabyara ibimara. Ariko, iyo abantu bakomoka mu miryango idafitanye isano ya bugufi babyaranye abana, ntabwo bikunze kugaragara ko abo babyeyi bombi bahuza ibibaranga byo mu maraso bishobora kugira ingaruka mbi ku bana babo. Umubare w’ibango wo mu maraso y’umuntu, wakomeje kugenda “wandura” mu binyejana byahise, ku buryo indwara zikomoka ku busembwa bwa karande mu maraso, zigenda zirushaho kwiyonera, guhindura isura, no guhererekanywa hagati y’ibisekuru. Adamu na Eva ntabwo bagaragayeho ubwo busembwa bwo mu maraso, ni nacyo cyatumye bashobora bo n’ibisekuru bya mbere bicye cyane, by’ababakomokaho, bagize ubuzima bwiza cyane kurusha ibisekuru byo muri iki gihe. Niba abana ba Adamu na Eva barigeze kugira ubusembwa mu maraso yabo, ni bucye cyane. Ni nayo mpamvu barongoranye ntihagire ingaruka zigaragara ku rubyaro rwabo.
Garuka ku rupapuro rwanditse mu Kinyarwanda
Ni nde wari umugore wa Kayini? Aho ntiyaba yari mushiki we?


text:
Rutsiro: The big sacrifices and small salaries of Rwanda’s teachers
Rubavu: Basabwe kuzaba abarezi nyakuri
Posted on November 12, 2015 by admin in Kinyarwanda, Umwarimu
Hatangizwa ibizamini bya Leta ku banyeshuri bo mu mashuri nderabarezi,abari bagiye gukora basabwe kuzaba abarezi beza aho kuba abarozi. Iki gikorwa ku rwego rw’igihugu ku mashuri ndebarezi,cyatangirijwe mu karere ka Rubavu mu ishuri rya TTC Gacuba II kuri uyu wa 11 Ugushyingo 2015. Professeur Niyomugabo Cyprien uyobora ishuri ry’uburezi muri Kaminuza y’u Rwanda ishuri nderabarezi,yasabye […]
Rusizi: Ababyeyi n’abanyeshuri barasabwa gufatanya n’abarezi kunoza uburezi
Posted on November 3, 2015 by admin in Ibikorwa, Kinyarwanda
Mu gihe umwaka w’ishuri uri gusozwa, abagira uruhare kugirango uburezi burusheho kugenda neza barasabwa guhuriza hamwe bateza imbere ireme ry’uburezi. Ibi ni ibyagarustweho n’umunyamabanga nshingwabikorwa w’umurenge wa Kamembe Ntivuguruzwa Gervais ku wa 30 ukwakira 2015, mu muhango wo gusoza umwaka w’ amashuri ku ikigo cy’ishuri ribanza cya Child care academy of Kamembe. Ntivuguruzwa yasabye abanyeshuri, […]
Kuva 2016 amasomo azamara ibyumweru 39 aho kuba 36
Posted on October 15, 2015 by admin in Ibikorwa, Kinyarwanda
Mu nteganyanyigisho imaze imyaka 5 ikurikizwa mu mashuri abanza n’ay’isumbuye, amasomo yatangwaga mu gihe cy’ibyumweru 36. Mu mashuri abanza abanyeshuri bigaga amasaha 12 y’iminota 40 imwe; naho mu yisumbuye bakiga amasaha 10 y’iminota 50. Ariko mu nteganyagisho nshya bose bazagira amasaha 12 y’iminota 40. Ibyumweru bitatu biziyongeraho ngo bizakurwa ku gihe cy’ibiruhuko. Ikigo cy’igihugu gishinzwe […]
Nyagatare: Intenganyanyigisho nshya izazamura ireme ry’uburezi
Posted on October 10, 2015 by admin in Ibikorwa, Kinyarwanda
Kuri uyu wa 09 Ukwakira, mu karere ka Nyagatare abarimu 224 bahugurwaga ku nteganyanyigisho nshya bizeje ko izazamura ireme ry’uburezi Integanyanyigisho yari isanzwe yashyizweho mu mwaka wa 1996. Ishya izatangirana n’umwaka w’amashuri utaha. Rugengamanzi Nkubana Felicien umukozi w’ikigo cy’igihugu gishinzwe uburezi, avuga ko iya mbere itari ikijyanye n’igihe. Ngo mu cyerekezo 2020 biteganywa ko […]
Ishuri rya IFAK rizizihiza yubile y’ imyaka 50
Posted on September 23, 2015 by admin in Ibikorwa, Kinyarwanda
Ishuri rya IFAK ry’Abasereziyani ba Don Bosco riherereye mu Murenge wa Kimihurura, rizizihiza isabukuru y’Imyaka 50 rimaze rirerera u Rwanda. Ibirori byo kwizihiza Yubile y’ iri shuri biteganyijwe ku wa Gatandatu tariki ya 19 Nzeri 2015 ku Kimihurura, aho ibihumbi n’ibihumbi by’abanyuze muri iri shuri baturutse mu Rwanda no hanze yarwo, bazongera guhurira aho barerewe […]
Rusizi: Impunzi z’abarundi ngo zihangayikishijwe n’abana babo batiga
Posted on July 24, 2015 by admin in Amasomo, Kinyarwanda
Bamwe mu babyeyi baganiriye n’itangaza makuru barimo Dieudonne na Dusabimana Emmanuel bavuga ko bafite impungenge z’uko ireme ry’uburezi bw ’abana babo riri gusubira inyuma kuko ngo bava iwabo kubera ikibazo cy’umutekano mucye abenshi bari bari kwiga ubu bakaba bicaye Impunzi zikomeza kuvuga ko zagejeje ikibazo cyabo kubuyobozi bw’inkambi ya Nyagatare ariko bakababwira ko iyo nkambi […]
Rutsiro: mu bana b’abakobwa 30, babiri nibo bakiri amasugi
Posted on June 26, 2015 by admin in Imyitwarire, Kinyarwanda
Umuryango mpuzamahanga wita ku bafite ubumuga n’ibindi bibazo bijyanye n’imibereho, Handicap International, uraburira Leta n’abanyarwanda muri rusange ko imibonano mpuzabitsina n’ibiyobyabwenge bikomeje kwangiza urubyiruko cyane cyane abangavu n’ingimbi. Mu nyigo za Handicap zakorewe mu karere ka Rutsiro muri uyu mwaka, hari iyagaragaje ko kuri kimwe mu bigo by’amashuri biri muri ako karere, hapimwe abana b’abakobwa […]
Huye: Abana batumva ntibavuge barifuza ko ururimi bakoresha rwakwigishwa abantu bose
Posted on June 26, 2015 by admin in Amasomo, Kinyarwanda
Bamwe mu bana biga mu kigo kigisha abana bafite ubumuga bwo kutumva no kutavuga giherereye mu kagari ka Ngoma umurenge wa Ngoma ho mu karere ka Huye, baratangaza ko bifuza ko ururimi rw’amarenga bakoresha rwakwigishwa abantu bose, baba abafite ubumuga bwo kutumva no kutavuga ndetse n’abatabufite. Aba bana bavuga ko bashoboye byinshi nk’abandi bana […]
Nyaruguru: Umwana w’inshuke si uwo gusigira nyirakuru – Visi Mayor Nireberaho
Posted on June 20, 2015 by admin in Amasomo, Kinyarwanda
Ubuyobozi bw’akarere ka Nyaruguru burashishikariza ababyeyi kujyana abana b’inshuke mu mashuri y’inshuke ari hirya no hino mu karere, kugirango abana bakure bafite ubwenge n’uburere. Ibi ubuyobozi bw’akarere burabisaba abaturage mu gihe ngo hari ababyeyi batarumva ko umwana w’inshuke yajya mu ishuri, ahubwo ngo bakumva ko bene abo bana basigarana nab a nyirakuru cyangwa se […]
Nyaruguru: “Nta mwana ukirera undi kubera amashuri y’inshuke” – Ababyeyi
Posted on June 5, 2015 by admin in Amasomo, Kinyarwanda
Bamwe mu babyeyi barerera mu ishuri ry’inshuke rya Kibangu riherereye mu kagari ka Kibangu mu murenge wa Ngoma ho mu karere ka Nyaruguru, baratangaza ko kuva aho hashyiriweho amashuri y’inshuke ubu ngo nta bana bakirirwa mu ngo barera abo bavukana, ko ahubwo bose ngo bayobotse amashuri. Aba babyeyi bavuga ko aya mashuri yatumye abana bacika […]


text:
Kigali: Buri wese asabwa gukora siporo ku nyungu z’ubuzima bwe
Ubuyobozi bw’Umujyi wa Kigali buratangaza ko gukora siporo ari ingirakamaro mu buzima bw’umuntu, bityo abawutuye bose bagomba kumva ko ari inshingano zabo.
Umuyobozi w’Umujyi wa Kigali, Fidel Ndayisaba yadutangarije ko bakangurira abawutuye bose gukora siporo baba abakuru cyangwa abato. Ati ”Umujyi wa Kigali watangije gahunda yo gukangurira abantu bose gukora siporo, siporo kuri bose.”
Akomeza avuga ko kuri ubu imihanda ikorwa ishyirwaho inzira z’abanyamaguru, bifasha abantu gukora (...)
Ubuyobozi bw’Umujyi wa Kigali buratangaza ko gukora siporo ari ingirakamaro mu buzima bw’umuntu, bityo abawutuye bose bagomba kumva ko ari inshingano zabo.
Umuyobozi w’Umujyi wa Kigali, Fidel Ndayisaba yadutangarije ko bakangurira abawutuye bose gukora siporo baba abakuru cyangwa abato. Ati ”Umujyi wa Kigali watangije gahunda yo gukangurira abantu bose gukora siporo, siporo kuri bose.”
Akomeza avuga ko kuri ubu imihanda ikorwa ishyirwaho inzira z’abanyamaguru, bifasha abantu gukora siporo batanyuranyurana n’imodoka ku buryo byateza impanuka. Ko hanashyizwe amatara ku mihanda afasha abantu gukora siporo, ku batabonye umwanya wo kuyikora ku manywa, aho nyuma y’akazi no ku mugoroba bashobora kugenda bikorera siporo, batembera bakoresheje amaguru.
Iyi gahunda yashyizwemo ingufu nyuma yo kubona ko mu mijyi hari indwara nyinshi abantu barwara kubera kwirirwa mu kazi, mu ngo n’ahandi badakora siporo.
Ikibazo cyo kutaruhuka no kutaruhura ubwonko ukora sporo bikaba biri mu bitera umunaniro udashira (Stress), indwara z’ukudakora neza k’umubiri no kugira inyanda nyinshi mu mubiri, umubyibuho urenze urugero, kimwe n’izindi ngaruka mbi zo kutitabira gukora Siporo bigira ku buzima bw’umuntu.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Abaturage bo mu murenge wa Kamembe mu karere ka Rusizi kuri uyu wa 26/07/2015, baravuga ko nyuma ya Jenoside nta cyizere bari bafite cyuko igihugu cyabo cyakongera gutekano bitewe n’ibibazo bitandukanye byari biriho. Mukangwija Beata, umwe mubaturage bo mu murenge wa Kambere avuga ko we ngo yagizwe incike na Jenoside aho ngo yabonaga ibye byararangiye […]
Nyamagabe: Abagore bifuza ko Perezida Kagame agakomeza kuyobora kuko yabahaye ijambo
Abagore b’umurenge wa Buruhukiro, basabye abadepite ko bifuza ko ingungo y’101 yahinduka, Perezida Paul Kagame agakomeza kuyobora, kuko yabahaye ijambo, bakabasha gutanga ibitekerezo byabo bigatuma nabo batera imbere. Mu gihe ibiganiro ku ivugururwa ry’itegeko nshinga bikomeje, kuri uyu wa 28 Nyakanga 2015, aho byari biyobowe n’abadepite Ignacienne Nyirarukundo na Joseph Desire Nyandwi, bamwe mu bagore […]
Gicumbi – Gukorana n’ibigo by’imari byatumye abagore biteza imbere
Abaturage bayobotse ibigo by’imari biciriritse mu kuzigama Abagore bo mu karere ka Gicumbi barishimira intambwe bamaze kugeraho yo kuyoboka amabanki bakizigamira bigatuma babasha kwiteza imbere. Mukantagara Madrene atangaza ko kubika amafaranga mu nzu byabaye amateka akemeza ko kubitsa mu bigo by’imari biciriritse bibagirira akamaro gakomeye. Yemeza ko ubu bamaze gutera imbere kubera kuyoboka ibigo by’imari […]
Remera: Kuboha imitako n’uduseke byateje imbere abagore bikura mu bukene
Abagore bibumbiye muri koperative “Tugane heza” bo mu murenge wa Remera, akagali ka Bugera, akarere ka Ngoma,bavuga ko bamaze kwiteza imbere babikesha kwitinyuka bagakura amaboko mu mifuka bagashaka icyabateza imbere. Nyuma yo kwibumbira hamwe muri koperative iboha imitako n’uduseke,babashije kubona isoko muri America aho ubu ngo babasha kubona amafaranga menshi kandi bamaze kwiteza imbere. Gatabazi […]
Rusizi: abagore bakora ubucuruzi bwambukiranya imipaka bagiye kwitabwaho
Isangano ry’abagore baharanira amajyambere y’icyaro resau des femmes ni bamwe mubagiye gufasha abagore bakora ubucuruzi buciriritse bwambukiranya imipaka, mu kurushaho kugira imikorere myiza. resau des femmes ngo igiye gutangiza umushinga ufasha abagore bakora ubucuruzi bwambukiranya umupaka, kumipaka ya Rusizi yambere n’ i ya Kabiri kuruhande rw’uRwanda. Aho bazashingirwa koperative, banahabwe amafaranga yo kuvugurura ibikorwa byabo. […]
Ngoma: Women commend good leadership over changing mindset
Oda Gasingizwa, the minister of gender and family promotion commended good leadership over changing women’s negative attitude into striving for self-reliance. Minister Gasingizwa revealed this on July 1, during the women’s congress in Ngoma district. During the congress, a dozen of women revealed to this website that after the 1994 genocide against the Tutsis that […]
Gakenke: Women experiencing better life in a cooperative
Striding through Gashenyi sector in Gakenke district, Victoire Nyirandorero, 28, cuts a striking figure. Wearing a white dress, black jacket and patent leather sandals, and clutching her mobile phone and keys. Nyirandorero hopes to move quickly up the ranks. “I want to make decisions and be involved in the development of my country,” she says. […]
Gakenke: Abagore barishimira ko hari aho bavuye naho bamaze kwigeza
Abagore bo mu karere ka Gakenke bishimira intambwe bamaze gutera mu rwego rw’iterambere kuko benshi bamaze gusobanukirwa no gukora imirimo ibatezimbere bitandukanye na mbere aho umugore yari yaraheranwe n’imirimo yo mu rugo hamwe n’ubuhinzi gusa. Kuri ubu abagore batinyutse gukora n’ibindi kandi bikaba byarahinduye ubuzima bwabo kuburyo abibumbiye mu ma koperative bafite byinshi bifatika bagezeho […]
Musanze: Abagore basezereye ubukene babikesha gukorera muri koperative
Abagore bimbuye muri Koperative “Hagurukana umwete -Cyogo” yo mu Karere ka Musanze mu Murenge wa Muko bahamya ko ubuzima bwabo bwahindutse none bageze ku iterambere kubera koperative. Abagore ni kimwe mu cyiciro cy’Abanyarwanda cyari cyarasigaye inyuma mu buyobozi ndetse n’iterambere batazi uko gukora ku ifaranga bimera, imibereho yabo ya buri munsi bayiteze ku bagabo […]
Kirehe: Inteko y’abagore yasabwe kujya ikora igenabikorwa hagamijwe kwesa imihigo
Muri Kongere yateranye kuwa 24 Kamena 2015 yahuje inteko y’abagore bahagarariye abandi mu karere ka Kirehe bashimiwe ibikorwa by’indashyikirwa bagezeho ariko banengwa ko badakora igenabikorwa bikabatera gukorera muri gahunda itanoze. Babisabwe ba Depite Berthe Mujawamariya mu kiganiro yatanze muri iyo nteko y’abagore nyuma yo kugezwaho imihigo y’abo yaranzwe n’ibikorwa binyuranye byo gufasha abatishoboye no guhugura […]


text:
2 Mar 2013
SOBANUKIRWA N'IBIGWI NK'AMATEKA Y'UMUHANZI TOM CLOSE
Navutse ku itariki ya 28 Kanama 1986, mvukira ahitwa Masindi muri Uganda, ari naho nashoboye kwigira amashuri y’ikiburamwaka (nursery school). Nyuma yaho umuryango wange uza kwimukira mu Rwanda aho natangiriye amashuri abanza muri Remera Academy hanyuma njya kuri La Colombiere ari naho naje kurangiriza amashuri abanza.
Nkiri umwana muto ntabwo ntekerezaga ko nashoboraga kuba umuririmbyi ukomeye kuko nakundaga gukina no gukinisha udukinisho nk’abandi bana, nkaba kandi narashoboraga no gukora utuntu dutandukanye tw’abana nk’utumodoka twi’imikwege. Nakundaga no gushushanya.
Mu mpera z’amashuri abanza nibwo naje kwinjira muri Chorale nk’umuririmbyi maramo iminsi, ni naho naje gukundira ibintu byo kuririmba.
Nkiri muto nakundaga abahanzi nka R.Kelly ndetse na Michael Jackson, ariko kugeza n’ubu indirimbo nkunda kumva cyane kurusha izindi ni iza Lucky Dube. Ariko nakomeje no gukunda R.Kelly nk’umuhanzi undutira abandi. Abo nibo bahanzi batumye nkunda umuziki nkumva umunsi umwe nange ngomba kuzaririmba.
Nyuma yo kurangiza amashuri abanza, naje gutangira ayisumbuye ahitwa Kiziguro Secondary School mu ntara y’Uburasirazuba nza no kwiga kuri Lycee de Kigali ari naho narangirije amashuri yisumbuye muri 2004, mbere yo kuza Kwiga muri Kaminuza Nkuru y’u Rwanda.
Ndangije amashuri yisumbuye turi mu biruhuko natangiye kwinjira cyane mu muziki ntangiza groupe yitwaga “Afro Saints” yari igizwe nange hamwe n’abandi basore batatu, ariko nta ndirimbo nyinshi twashoboye gushyira hanze.
Icyo gihe nari nitaye cyane kuri muzika kurusha abandi baririmbyi biyo groupe hanyuma haza no kubamo ikibazo cy’uko nari nje gutangira kwiga muri kaminuza. Ibi byatumye iyo groupe ihagarika kuririmbana ari nabwo nahise ntangira kuririmba ku giti cyange.
Ubundi mu buzima busanzwe ndi umuntu ukunda gutuza, nkagira ubuntu kandi nkumva ko hari akamaro nshoboye kugirira mugenzi wange. Nkunda ishuri no guhimba cyane cyane indirimbo.
Muri kamere y’ubuhanzi bange, nifitemo impano yo gushushanya cyane cyane inkuru zishushanyije (Bande Dessiné). Mu bandi bahanzi bampa inspiration muri iyi minsi ni nka Chris Brown hamwe na Lil' Wayne. Uretse ko na Taio Cruz ubuhanzi bwe bunshimisha.
"Ubundi mu Rwanda 'Beefs' cyangwa se guhangana, njye sinziha agaciro, n’abazikora njye ndabanenga. Beefs izi dufite mu Rwanda nta mpamvu yo kugira ngo zibeho, mba mbona zidakwiriye kubaho, ni byiza ko twigana ibintu byo hanze ariko iyo ari byiza bidufitiye akamaro atari ibi byo kudusenya."
"Igihugu cyacu cyanyuze mu bintu byinshi ahanini bishingiye mu guhangana kandi ntacyo byamaze usibye kudusenya. Mu Rwanda ntabwo Leta yumva cyane umuziki nyarwanda ku buryo iyo hajemo beefs bituma abayobozi badutera ikizere (Credibility). Ni ngombwa kubanza kubaka umuziki nyarwanda ugatera imbere tukamenyekanisha igihugu cyacu."
Njye niyo nagirana ikibazo n’undi muhanzi twakigirana nk’uko nakigirana n’undi muntu bisanzwe. Niba hari inyungu duhuriyeho runaka ugashaka kubangamira izanjye, birumvikana ko ndi umuntu. Habamo kutumvikana ariko ntabwo nabivanga n’umuziki wanjye ngo mfate umwanya wanjye nandike indirimbo, mvune producer hejuru yo kugirango ntange ubutumwa ku muntu umwe twagiranye icyo kibazo. Nkora indirimbo kugira ngo ishimishe abantu benshi.
Abantu benshi bakunze kuvuga ko mfitanye Isano na The Ben, ariko usibye ubushuti dufitanye hanze bukomeye cyane no kuba barahuriye mu muziki, ni n’umuvandimwe wange, kuko mama wa The Ben ari murumuna wa mama wange.
Ku bijyanye n’umuziki nyarwanda, nge mbona tugeze ku ntera ishimishije ukurikije aho twahereye. Abaririmba Hip Hop barabizi na RnB nabo baririmba neza... Usanga umuziki nyarwanda warazamutse vuba, ariko ko ugereranyije n’ibindi bihugu duturanye usanga hakiri intambwe yo gutera.
Njye ku giti cyanjye mbona niba hari intambwe ijana ngoma gutera, maze gutera enye gusa. Ariko icyo yifuza ko abahanzi nyarwanda bakwibandaho ni ubutumwa batanga mu ndirimbo zabo, kuko indirimbo nziza zishakira abafana.
Mu minsi ishize, Tom Close aherutse gushyira ahagaragara album ye ya gatatu yise Ntibanyurwa. Iyi ije ikurikira iyo yise "Kuki" na "Sibeza."
Tom Close yegukanye igihembo cya Primus Guma Guma Super Star, ahabwa miliyoni 6 z’amanyarwanda, anemererwa gukorana indirimbo na Sean Kingston, hiyongeraho no gushyira umukono kumasezerano y'imikoranire BRALIRWA mu gihe cy'umwaka.
Kugeza ubu Tom Close afite urubuga rwe rwa Internet www.tomcloseonline.com.
Mu ba producers nkunda gukorana nabo ni Pastor P, Lick Lick, na Junior kuko bamfasha cyane mu muziki wange. IKIREZI.RW
Subscribe to: Post Comments (Atom)


text:
Ba Nyampinga ba Rudasumbwa n’Abahanzi basuye urwibutso rwa Gisozi
Kayibanda Aurore nyampinga w’ U Rwanda 2012, ndetse na bagenzi be bahagarariye za Kaminuza, ba Rudasumbwa ba Kaminuza ndetse n’abahanzi, basuye urwibutso rukuru rwa Gisozi ahashyinguwe imibiri y’abazize Jenoside yakorewe Abatutsi mu 1994.
Ku wa gatanu tariki ya 12 Mata 2013, nibwo igikorwa cyo gusura urwibutso rukuru rwa Gisozi cyabaye, urwo rubyiruko rukaba rwarasobanuriwe amwe mu mateka yaranze U Rwanda mu 1994 kugeza mu 2013.
Mutanguha Freddy uhagarariye urwibutso, yavuze ko kugeza ubu (...)
Kayibanda Aurore nyampinga w’ U Rwanda 2012, ndetse na bagenzi be bahagarariye za Kaminuza, ba Rudasumbwa ba Kaminuza ndetse n’abahanzi, basuye urwibutso rukuru rwa Gisozi ahashyinguwe imibiri y’abazize Jenoside yakorewe Abatutsi mu 1994.
Ku wa gatanu tariki ya 12 Mata 2013, nibwo igikorwa cyo gusura urwibutso rukuru rwa Gisozi cyabaye, urwo rubyiruko rukaba rwarasobanuriwe amwe mu mateka yaranze U Rwanda mu 1994 kugeza mu 2013.
Mutanguha Freddy uhagarariye urwibutso, yavuze ko kugeza ubu urwibutso rushaka kongerwa ubunini bitewe n’umubare w’abaza kuhasura ugasanga ari hato hadahagije. Freddy yagize ati: “Umubare w’abantu bazaga mbere siwo kugeza ubu uza, kuko hamaze kugaragara umubare muremure cyane uza utugana, akaba ariyo mpamvu k’ubufatanye na Leta duteganya kwagura urwibutso dore ko igishushanyo mbonera cy’uko hazubakwa kimaze kujya ahagaragara”.
Nsengimana Jean Philibert minisitiri w’urubyiruko yashimiye ba Nyampinga, ba Rudasumbwa ndetse n’abahanzi bagize uwo mutima wo gusura urwibutso rukuru rwa Gisozi. Yakomeje agira ati: “Urubyiruko ahanini nirwo rwafashe iya mbere mu gutsemba imbaga y’Abatusti, ubu rero nimwe mukwiye kongera kubaka igihugu cyanyu cy’U Rwanda”.
Amwe mu mafoto yaranze ibyabereye ku Gisozi
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Gatsinzi Emery uzwi nka Riderman, ni umuririmbyi mu njyana ya Rap akaba yaravutse tariki 10 Werurwe 1986 i Bujumbura mu Burundi. Ni we mfura mu bavandimwe 5 bavukana, abahungu 3 n’ abakobwa 2.
Ubuzima bwe bwo hambere
Amashuri abanza yayize kuri Ecole primaire Kabusunzu maze ayisumbuye ayiga muri St Andre aho yakuye impamyabumenyi muri sciences humaines, amashuri ya kaminuza akaba yarayakomereje muri Universite Libre de Kigali mu bijyanye n’ubukungu n’icunga mutungo kugeza 2008 aho yaje kujya kwiga muri Rwanda Tourism University College mu ishami ry’ubukerarugendo n’icunga mutungo.
Mu mabyiruka ye, Riderman yakundaga gukina umupira w’amaguru gusa ngo yakundaga iradiyo bitangaje ku buryo bayimukubitiraga kubera kuyicokoza. Nubwo yakundaga muzika ngo ntabwo yumvaga ko azavamo umuririmbyi ahubwo inzozi ze zari kuzandika igitabo.Yatangiye kwandika imivugo ageze mu mashuri yisumbuye maze akumva indirimbo yibanda cyane ku magambo azigize, mu kumva indirimbo z’umuhanzi 2PAC niho yakuye igitekerezo cyo gukoresha imivugo yahimbaga agatangira kuyiririmba.
Ubuzima bwe nk’umuhanzi
Amwe mu mateka 2 Amwe mu mateka y umuhanzi Riderman
Yatangiye kuririmba nyuma ya 2005,mu kwezi kwa Gicurasi 2006 yinjiye muri itsinda rya UTP soldiers yari igizwe n’inshuti ze arizo NEG J The General na MIM, yakoranye indirimbo 8 na UTP maze asohora indirimbo ku giti cye ya mbere muri 2007 yise ‘Turi muri Party’ ; gusa ntiyatinze muri iryo tsinda kuko yaje kuyivamo maze atangira gukora injyana ya RAP ku giti cye.
UTP yakomeje gukora dore ko yahise imusimbuza Paf J, maze Riderman nawe akomeza inzira ye yo kuririmba ku giti cye aho yasohoye indirimbo zakunzwe cyane nk’indirimbo ‘Inkuba’, maze asohora album ye ye mbere yari igizwe n’indirimbo 16 zarimo Rutenderi,Uwo mukobwa n’ izindi… Mu ndirimbo Riderman asohora aba agamije gutanga ubutumwa burwanya akarengane nko mu ndirimbo “Nakoze iki?” aho agaragaza ukuntu umuntu agira neza ariko rubanda bakamwitura inabi cyangwa se mu ndirimbo “Underground” aho agaragaza ko abahanzi bakiri ku rwego rwo hasi nabo bafite agaciro kandi ko badakwiye gufatwa nk’ibicibwa.ati:” Abantu benshi bibagirwa aho bavuye maze bagafata abakene,abari hasi nk’abagome”.
Riderman kandi avuga ko indirimbo asohora ziba zitagamije kwirata ahubwo zikwiye gufatwa nk’ibyivugo aho umuntu yitakaga akisingiza bigatinda. Mu bihe byiza Riderman yagize nk’umuhanzi harimo concert yakoreye i Nyamirambo(kwa Nyirinkwaya) hari na Furious,aho mu gihe yaririmbaga Rutenderi abantu bamwuzuyeho, hari kandi na concert yakoranye na Shaggy kuri Stade Amahoro n’igihe yerekanaga album ye kuri petit stade ati:”nari nshyigikiwe!”.
Mu buzima busanzwe Riderman yikundira umutuzo,iyo amaze guhura n’ inshuti ze afata akanya akicara wenyine, akunda films zo mu mashuri(colleges).
Mu bakobwa akunda umukobwa uteye nk’umunyafurika ufite uruhu rw’igikara, wiyubaha, ukuze mu mutwe, w’urubavu ruringaniye kandi ufite ishema ry’ icyo aricyo.
Mu bahanzi bo mu Rwanda akunda Green P na Ben Rutabana naho hanze ni 2PAC na Kerry James ndetse uyu muhanzi Riderman aherutse kuvuga ko umuhanzi mu Rwanda yemera kandi yakwifuza gukorana indirimbo(featuring)nawe muri iyi minsi ari BULL DOGG wo mu itsinda rya tuff gang ibi yabitangarije kuri city radio.
Ibikorwa bye nk’umuhanzi
Riderman tariki 29.11.2008 Riderman yasohoye album yitwaga Rutenderi aho abanyarwanda benshi baje kumushyigikira,maze amaradio nka Salus atangaza ko ariwe wari washoboye kwinjiza abantu benshi mu bahanzi bose berekanye albums zabo ku mugaragaro muri 2008.iyi album yariho indirimbo zakunzwe nka zamubandi,turi muri party,inkuba…
Riderman yaje gusohora indirimbo “Amatopito” yasubizaga indirimbo “Cisha make na “Ibyahishuwe”za groupe B-Gun, dore ko ngo zarimo amagambo amuserereza(beef), gusa iyi ndirimbo akaba yarasabye ko itakongera guca ku ma radio ya hano mu Rwanda kugirango birangize iyo beef. Riderman avuga ko beef atari nziza ariko ko ishobora kugira akamaro mu guteza umuziki imbere mu gihe hadakoreshejwe amagambo yo gusebanya kuko zituma abantu bahiga maze bakarushanwa.
Riderman kuya 04.12.2010 yashyize hanze album ye ya kabiri yise”Impinduramatwara” ikaba iriho indirimbo zakunzwe cyane nka nanjye sinjye,umwana w’umuhanda,n’izindi nyinshi.mu mwaka wa 2008, Riderman yahawe igihembo cy’umuhanzi mwiza w’injyana ya rap(BEST RAPPER 2008) muri salax music awards.
Imyororokere
Abahanzi Nyarwanda: Gatsinzi Emery aka Riderman
Labels: abahanzi nyarwanda, ibyamamare


text:
Ni uwuhe mugambi uteganyijwe w'agakiza?
Ikibazo: Ni uwuhe mugambi uteganyijwe w'agakiza?
Igisubizo: Mbese urashonje? Uretse inzara y'ibiryo, mbese waba ufitiye inzara ikindi kintu mu buzima? Haba hari ikintu muri wowe usonzeye ku buryo wumva utanyuzwe? Niba ari uko umeze, Yesu ni we nzira! Yesu aragira ati" Ni jye mugati utanga ubugingo. Unsanga wese nazasonza bibaho n'unyemera ntazagira inyota" (Yohani 6:35).
Waba utumva neza aho ibintu bigana? Ushobora kuba utabona inzira cyangwa aho ubuzima bukuganisha? Mbese byaba bimeze nk'aho waba uri imbere mu nzu bakakuzimiriza ho itara ukayoberwa aho ryakirizwa? Niba ari uko biteye, Yesu ni we nzira! Yesu yaravuze ati "Ndi urumuri rw'isi, unkurikira ntazagenda mu mwijima, ahubwo azatunga urumuri rw'ubugingo" (Yohani 8:12).
Mbese ujya wumva umeze nk'uri hanze wananiwe gufungura umuryango w'ubuzima? Waba waragerageje imiryango myinshi ugasanga nta kindi kiyiri imbere nta n'ikintu cy'ingirakamaro gihari? Urimo urashakisha ubwinjiriro bugana mu buzima bwuzuye? Niba ari uko biteyeYesu ni we nzira! Yesu yaravuze ati, "Ni jye rembo; uzanyura ho yinjira azakizwa. Azishyira yizane kandi abone urwuri" (Yohani 10:9).
Mbese abantu baragutererana? Mbese waba ubona umubano wawe abandi nta gaciro bawuha usa n'igihwahwari? Mbese waba ubona buri wese ashaka kugira icyo agukura ho gusa? Niba ari uko biteye, Yesu ni we nzira! Yesu yaravuze ati, "Nijye mushumba mwiza. Umushumba mwiza yigurana intama ze. Nijye mushumba mwiza; nzi intama zanjye, na zo zikamenya" (Yohani 10:11,14).
Mbese ujya wibaza ikiri inyuma y'ubu buzima? Mbese urambiwe kubaho ubu buzima aho ubona ibintu bibora ibindi bikagwa ingese? Mbese rimwe na rimwe ujya wibaza ku buzima niba hari igisobanura wabuha? Wifuza kuba wabaho ubuzima bundi nyuma y'urupfu? Niba ari uko biteye, Yesu ni we nzira! Yesu yaravuze ati, "Ni jye zuka n'ubugingo. Unyemera n'aho yaba yarapfuye, azabaho; byongeye umuntu wese uriho kandi akanyemera ntateze gupfa" (Yohani 11:25-26).
Inzira ni iki? Ukuri ni iki? Ubuzima ni iki? Yesu arasubiza, "Ni Jye nzira, n'Ukuri, n'Ubugingo. Ntawe ugera kuri Data atanyuzeho" (Yohani 14:6).
Inzara wumva ni iy'umwuka, uwayihaza ni Yesu wenyine. Yesu niwe wenyine ubasha kwirukana umwijima. Yesu ni we bwinjiriro bugeza ku buzima bwuzuye. Yesu ni we nshuti n'umushumba ushakisha. Yesu ni we buzima-muri iyi si no mu buzima buzakurikira ubu. Yesu ni we nzira y'agakiza.
Impamvu wumva ushonje, impamvu wumva wayobeye mu mwijima, impamvu utabonera igisobanuro ubuzima, ni uko utari kumwe n'Imana. Bibiliya itubwira ko twese twacumuye, tukaba twese twaratandukanye n'Imana (Umubwiriza 7:20; Abanyaroma 3:23). Impamvu wumva umutima wawe urimo ubusa ni Imana ubura mu buzima bwawe. Twaremewe kubana n'Imana. Ariko kubera ibyaha byacu, ducana umubano. Bihumira ku mirari ibyaha byacu bidutandukanya n'Imana burundu,muri ubu buzima n'ubuzakurikira (Abanyaroma 6:23; Yohani 3:36).
Iki kibazo rero cyabonerwa umuti gite? Yesu ni we nzira! Yesu ubwe yikoreye umutwaro w'ibyaha byacu (2 Abanyakorinti 5:21). Yesu yaradupfiriye (Abanyaroma 6:4-5), ahabwa igihano twari twagenewe.Ku munsi wa gatatu, Yesu azuka mu bapfuye, yerekana ko atsinze icyaha n'urupfu (Abanyaroma 6:4-5). Yabikoreye iki? Yesu bwe yisubiriza icyo kibazo: "Nta wagira urukundo ruruta urw'umuntu uhara amagara ye kubera inshuti ye" (Yohani 15:13). Yesu yarapfuye kugira ngo tubeho. Niba tumwemeye, tukagira icyizere ko urupfu rwe ari icyiru cy'ibyaha byacu, ibyaha byacu byose birababariwe kandi birahanaguwe. Inzara twumvaga y'umwuka hehe na yo. Urumuri ruzaka. Tuzagera ku buzima bwuzuye. Tuzamenya inshuti nyanshuti n'umushumba mwiza. Tuzamenya neza ko nyuma y'ubu buzima hari ubundi budutegereje-ubuzima buzazuka tukibanira na Yesu mu ijuru ubuzira herezo.
"Kuko Imana yakunze isi cyane, bigeza aho itanga Umwana wayo w'ikinege, igira ngo umwemera wese atazacibwa ahubwo agire ubugingo bw'iteka."
Mbese wafashe icyemezo cyo kwiyegurira Kristo ubikuye ku byo umaze kwisomera hano? Niba ari uko, nyaboneka kanda ahakurikira handitse ngo "None nemeye Kristo"
Garuka ku rupapuro rwanditse mu Kinyarwanda
Ni uwuhe mugambi uteganyijwe w'agakiza?


text:
Umuranga
Umuranga ni we uvugira umusore bagiye gusaba.Ujya gusaba abanza kurangisha umugeni, yamara kumubona no kumushima imico n'ubwiza, cyangwa amushimiwe n'undi, agashaka Umuranga. N'iyo asaba mu baturanyi ashaka umuranga.
Iyo umusore bamurangiye umukobwa atazi,arihorera agashaka undi musore mugenzi we bakiyuhagira bakisiga, bakaboneza bakajya kwa se w'umukobwa ashaka gusaba, bakamushima cyangwa bakamugaya, bagataha.
Iyo bamaze gushima umukobwa, babaririza ubwoko bwe, bwaba bubi, bakamureka, bwaba bwiza bakamuraguriza, bamwereza bakamusaba; bamwirabuza bakamureka. Nta warongoraga umukobwa atabanje kumuraguriza ngo amwereze.
Haba n'ubwoko buzirana ntibushyingirane; habaho n'ubwoko bavuga ko butera umwaku, cyane cyane abungura, abacyaba, abashambo, abasita, abashingwe n'abandi... Ahandi ushaka kurongora, abanza kurambagiza.
Hifashishijwe
IMIHANGO: Mgr Aloys Bigirumwami


text:
Rubavu: Umugezi wa Sebeya wahitanye abantu
Ubwo hari hamaze iminsi hagwa imvura nyinshi mu Karere Ka Rubavu, umwuzure w’umugezi wa Sebeya wahitanye abantu n’ ibintu bo mu mirenge iwuturiye.
Umugezi wa Sebeya, waruzuye amazi menshi atwara amwe mu mazu, ahitana n’ubuzima bw’abaturage, kandi ubwo byabaga i Rubavu kuri uwo munsi nta mvura yari yaguye, ariko ku wa 01 Mata batangira kubona imirambo y’abatwawe n’uwo mugezi.
Iyo uwo mugezi ngo uri bwuzure, abaturage bavuga ko uzamura umunuko, bakitegura ko ushobora gukora akantu. (...)
Ubwo hari hamaze iminsi hagwa imvura nyinshi mu Karere Ka Rubavu, umwuzure w’umugezi wa Sebeya wahitanye abantu n’ ibintu bo mu mirenge iwuturiye.
Umugezi wa Sebeya, waruzuye amazi menshi atwara amwe mu mazu, ahitana n’ubuzima bw’abaturage, kandi ubwo byabaga i Rubavu kuri uwo munsi nta mvura yari yaguye, ariko ku wa 01 Mata batangira kubona imirambo y’abatwawe n’uwo mugezi.
Iyo uwo mugezi ngo uri bwuzure, abaturage bavuga ko uzamura umunuko, bakitegura ko ushobora gukora akantu.
Umunyamabanga Nshingwabikorwa w’Umurenge wa Kanama, Munyanganizi Sebikari Jean, aganira na IGIHE yagize ati ”Ubwo hari hamaze iminsi hagwa imvura nyinshi ikabije, umugezi wa Sebeya waje kuzura utwara abantu batatu, abana babiri umwe w’imyaka 8 undi 12 bo mu murenge wa Kanama ,umudugudu wa Kibuga , Akagali ka Rusongati “
Munyanganizi avuga ko umwe muri abo bana yabaga mu nkambi y’impunzi z’Abanyekongo ya Nkamira agwa mu mugezi wa Gatare wiroha muri Sebeya; uwa gatatu we wishwe na Sebeya we yaturukaga mu murenge wa Nyabirasa mu Karere ka Rutsiro.
Munyanganizi avuga ko nk’ubuyobozi barikuvuganira abaturage babangamirwa n’ibiza mu nzego zibishinzwe .
Umugezi wa Sebeya ukunze gutwara abantu n’ibintu, Munyanganizi avuga ko hari gahunda yo kwimura abaturage bawuturiye mu rwego rwo gukiza amagara yabo.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Umuryango w’abafite ubumuga mu Rwanda AGHR (Association generale des handicapes du Rwanda)usanga abafite ubumuga bakoze cyane baba ba Rwiyemezamirimo.
Uyu muryango wabitangaje ku wa 20 Ugushyingo 2015 ubwo wahuraga n’abafite ubumuga bo mu murene wa Mushubati mu karere ka Rutsiro bibumbiye mu mashyirahamwe yo nkwizigamira aho baabwe kwitinyuka bagakangukira kuba ba Rwiyemezamirimo.
Leatitia Uwineza umukozi wa AGHR ukuriye umushinga wo kongerera amakoperative y’abafite ubumuga yagize ati”icyo tugamije mu mushinga wacu ni ugukangurira abafite ubumuga kwiyumvamo ubushobozi bwo kuba ba Rwiyemezamirimo ibi babigeraho bakora cyane kuko nabo ari nk’abandi”
Abafite ubumuga bamaze kwibumbira mu matsinda ngo nabo icyo cyizere baracyagifite ku buryo ngo igihe hazaboneka igishoro bashaka icyo bakora.
Kampundu Venantie ubarizwa mu itsinda ryo kubitsa no kugurizanya rya Duterimbere afite ubumuga bw’ingingo ati” njye kuva aho twaherewe uburengenzira ntwe twigiriye icyizere ku buryo kuba rwiyemezamirimo twikorera byashoboka nk’ubu itsinda ryacu niribna igishoro twiyemeje gucuruza imyaka”
Naho Rwagasore Charles uri mu itsinda ryitwa Turengere ibidukikije yagize ati” mfite icyizere rwose ko ufite ubumuga yaba rwiyemezamirimo kuko nta n’uwaruzi ko ufite ubumuga yakwiga akabona akazi ariko ubu wabonye ko byashobotse kuba rwiyemezamirimo rero sibyo byatunanira kandi tubyiyumvamo”
Nk’uko AGHR ibivuga ngo mu karere ka Rutsiro hatangijwe komisiyo yo kuzenguruka akarere ireba abafite ubumuga bo mu byaro bakabakangurira kwibumbira mu mashyirahamwe bagahugurwa gukora imishinga icirirtse bityo bikaba ngo byazabafasha kugera ku gishoro cyo kuba Rwiyemezamirimo.
Muri iyi nama amatsinda abiri yahawe n’impano igamije kubongerera ubushobozi nimibereho myiza aho itsinda rya Turengere ibidukikije rifashanya hagati yabo bizigamira banagurizanya ryahawe sheki y’ibihumbi 300 mu gihe irindi ryorora amatungo magufi ryahawe ihene 20


text:
Abanyamuryango ba Koperative “Abibumbye” ikorera mu karere ka Kamonyi, bahamya ko gukorera muri koperative byahinduye imibereho yabo n’iy’imiryango yabo. Umukozi ushinzwe gukurikirana amakoperative we, akaba avuga ko muri rusange amakoperative yahinduye benshi mu batuye akarere.
Iyi koperative ihuje abanyamuryango 60 biganjemo abagore kuko abagabo bayirimo ari bane. yatangiye mu mwaka wa 2005, ihuje ababyeyi bari bafite abana bagaragaraho ikibazo cy’imirire mibi. Nyuma yo gukorera hamwe imibereho y’abanyamuryango yarahindutse ku buryo nta n’umwe muri bo ugifite umwana urwaye imirire mibi.
Asobanura ibikorwa bya Koperative, Perezidante wayo Yankurije Marie Jeanne, yadutangarije ko abanyamuryango bose batangiye bahurira ku murimo w’ubuhinzi, bahinga imboga mu gishanga cyo mu Kibuza, inanasi ndetse n’imyumbati bahinga mu isambu akarere kabatije iri ku nkuka z’igishanga.
Ku nkunga y’umuryango wa Medicus Mundi, koperative yaguye ibikorwa ishyiramo ubworozi n’ubudozi, maze abanyamuryango bigabanyamo amatsinda, ku buryo buri gikorwa gifite abagikurikirana,1/3 cy’ inyungu ivuyemo igahurizwa muri koperative, naho 2/3 bikaba iby’umunyamuryango hashingiwe ku byo yinjije.
Abanyamuryango bakora imirimo ya Koperative iminsi 3 mu cyumweru, indi minsi bagakorera ingo za bo. Nyuma y’umwaka abanyamuryango bagabana inyungu zavuye mu bikorwa bya koperative.
Mukakarangwa Benilde , umunyamuryango wa Koperative ukora mu budozi, avuga ko mbere yo kuza muri koperative yaritinyaga, adashobora kugera aho abandi bari. Yize kudoda arabimenya none asigaye akorera amafaranga, agafatanya n’umugabo kubona ibyo urugo rukeneye.
Kubwa Muhimpundu Cansilda we, kuba muri koperative byatumye amenya byinshi atari azi nk’umwuga w’ubudozi yamaze amezi atandatu awiga none yarawumenye. Mbere yajyaga asaba igitenge umugabo, ariko kuri ubu, asigaye abona amafaranga agahahira abana ibyo bakeneye.
Habimana Innocent, umukozi ukurikirana amakoperative mu karere ka Kamonyi, atangaza ko gukorera hamwe ni yo nzira yihuse y’iterambere. Uva mu mwaka wa 2008, umubare w’amakoperative ukaba waravuye kuri 50 kuri ubu ukaba ugeze ku 121; kandi abaturage bayitabiriye bakaba bamaze gutera intambwe mu iterambere.


text:
Gatsibo: 80% by’ibyaha bikomoka ku biyobyabwenge
Inzego z’umutekano n’Ubuyobozi bw’Akarere bamena kanyanga y’inkorano Kuri uyu wa kane tariki 21/5/2015, mu karere ka Gatsibo mu Mirenge ya Ngarama na Kabarore, habereye igikorwa cyo kumena no kwangiza More...
Huye: Urubyiruko rwandikiye inteko ruyisaba ko itegeko nshinga ryahinduka
Urubyiruko rwo mu karere ka Huye rwandikiye inteko ishinga amategeko umutwe w’abadepite, ruyisaba ko ingingo ya 101 muri iryo tegeko igena manda z’umukuru w’igihugu yahinduka, kugirango ruzabashe kongera More...
Rwamagana: Guverineri Uwamaliya yasabye Intore zo ku Rugerero guharanira impinduka
Abasore n’inkumi barangije amashuri yisumbuye, bakaba bari bamaze iminsi 3 mu Itorero ryo ku Rugerero mu karere ka Rwamagana, barasabwa kuba umusemburo w’impinduka nziza bihereye aho batuye kandi bagaharanira More...
Ngororero: Intore zatojwe umuco wo guhiga no guhigura
Bishimiye ibyo bakuye mw’Itorero Mu ntangiro za 2015 abasore n’inkumi barangije amashuri yisumbuye bagera ku 1359 bashyize ahagaragara imihigo bazesereza iwabo mu midugudu. Nyuma y’inyigisho zinyuranye z’iminsi More...
Nyagatare: Urubyiruko rugiye kurindwa ibishuko
Gahunda yo gutangiza gutoza urubyiruko umuco yabanjirijwe no gutera ibiti. Ibishuko biganisha ku buraya buvamo gutwara inda zitateguwe, indwara zandurira mu mibonano mpuzabitsina no kwishora mu biyobyabwenge More...
Rusizi: Urubyiruko rw’abanyeshuri rurasabwa kwirinda kwishora mu ngeso mbi.
Abitabiriye umuganda Basile aganira n’urubyiruko n’ababyeyi barwo nyuma y’umuganda Muri ibi bihe by’ibiruhuko, urubyiruko rw’abanyeshuri rwo mu karere ka Rusizi rurasabwa kwirinda kwishora mu ingeso More...
Karongi: Gutahiriza umugozi umwe n’izindi nzego ngo ni byo bizatuma urubyiruko rushobora kwesa neza imihigo
Kuri uyu wa 12 Ugushingo 2014, abagize Inama y’Igihugu y’Urubyiruko mu Karere ka Karongi bahigiye imbere y’ubuyobozi bw’akarere ibyo rwiyemeje kugeraho maze bugaragaza ko rukeneye gushyigikirwa n’izindi More...
Abagize inzego z’urubyiruko bahize kuzamura urubyiruko rufite intege nke
Intore z’abagize inzego z’urubyiruko zitangaza ko mu mihigo zihaye harimo gufasha urubyiruko rufite intege nke kugira ngo narwo ruzamuke ruve mu bukene bityo imbaraga zarwo ruzikoreshe, rwubaka u Rwanda. Ubwo, More...
Karongi : Urubyiruko rurasabwa kurangwa n’indangagaciro z’umuco Nyarwanda no kwiyubaha
Muri iki gihe u Rwanda rwitegura kwizihiza umunsi mukuru wo kwibohora usanzwe uba ku wa 4 Nyakanga, Ubuyobozi bw’Akarere ka Karongi buributsa urubyiruko ko ntawakubaka igihugu adafite ubuzima bwiza bityo bukarusaba More...
URUBYIRUKO RUFITE INSHINGANO YO KURINDA IBYAGEZWEHO
Urubyiruko rwari mu nteko rusange Nyagatare. Gufasha urubyiruko kwihangira imirimo hagamijwe ko rwiteza imbere niyo ntego akarere ka Nyagatare gafite. Gusa ariko narwo ngo rwiteguye gukomeza kubumbatira umutekano More...


text:
Kugana ishuri ntibyabujije umugabo kumuta
Nyuma yo guhozwa ku nkeke n’umugabo we amubwira ko atize, Umwamahoro yiyemeje kujya mu ishuri, ahera mu mwaka wa kane w’amashuri abanza, ageze mu wa mbere w’ayisumbuye umugabo ata urugo.
Uwamahoro Hasha, umubyeyi w’abana bane utuye mu kagari ka Kanserege, Umurenge wa Gikondo, Akarere ka kicukiro, nyuma yo guhozwa ku nkeke n’umugabo we amubwira ko atize, yiyemeje kujya mu ishuri, ahera mu mwaka wa kane w’amashuri abanza.
N’ubwo yiyemeje gusubira mu ishuri, ngo ntibyabuzaga umugabo gukomeza (...)
Nyuma yo guhozwa ku nkeke n’umugabo we amubwira ko atize, Umwamahoro yiyemeje kujya mu ishuri, ahera mu mwaka wa kane w’amashuri abanza, ageze mu wa mbere w’ayisumbuye umugabo ata urugo.
Uwamahoro Hasha, umubyeyi w’abana bane utuye mu kagari ka Kanserege, Umurenge wa Gikondo, Akarere ka kicukiro, nyuma yo guhozwa ku nkeke n’umugabo we amubwira ko atize, yiyemeje kujya mu ishuri, ahera mu mwaka wa kane w’amashuri abanza.
N’ubwo yiyemeje gusubira mu ishuri, ngo ntibyabuzaga umugabo gukomeza kumutoteza no kumwima amafaranga yo guhaha, ndetse akanga ko ashaka umukozi wo gusigira abana.
Uwamahoro ngo ibyo byose yarabyihanganiye, abana bato akajya kubacumbikisha, abageze igihe cyo kwiga bakajyana.
Ageze mu mwaka wa mbere w’amashuri yisumbuye, umugabo yanze kumwishyurira amafaranga y’ishuri, ahitamo kumuta mu rugo arigendera, amutana abana.
Ubwo IGIHE yamusuraga, twasanze inzu yaramuguyeho, intoro zo mu Murenge wa Gikondo zirimo kuyimusanira.
Uwamahoro yagize ati ’’Umugabo yagiye tariki ya 15 Ugushyingo 2012, tutavuganye nabi, yagiye ku kazi ntegereza ko agaruka ndaheba.”
Umugabo we ngo ukora akazi k’ubukanishi, ubuyobozi bw’inzego z’ibanze bwagereje kumwegera, aho inzu babagamo isenyewe n’ibiza, uvuga ko nta bushobozi afite, ariko kugeza magingo aya ntaragaruka mu rugo.
Mu rwego rwo gufasha Uwamahoro kubona aho aba, Urubyiruko rw’intore ziri ku rugerero rwamwubakiye inzu.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Nsoro Andre wo mu murenge wa Kazo akarere ka Ngoma avuga ko ubworozi bw’ingurube bumwinjiriza cyane kuruta inka yari yoroye. Nyuma yo kugurisha inka eshatu yari yoroye ngo yagure umushinga we w’ubworozi bw’ingurube,avuga ko mu mwaka umwe yiteze kujya abona hejuru ya miliyoni ebyili z’inyungu. Ingurube yahereyeho ibyara ibibwana 12,kimwe akigurisha ibihumbi 10,kandi ishobora kubyara […]
Ngoma: Ubworozi bw’ingurube bumuha umusaruro kuruta inka
Rulindo: Ubworozi bw’inkoko bumaze kugeza umuryango we kuri byinshi.
UWIZEYIMANA Clementine, utuye mu Karere ka Rulindo, Umurenge wa Rusiga, Akagari ka Kirenge, yiteje imbere n’umugabo we babikesha ubworozi bw’inkoko. Uyu mugoren’umugabo we batuye mu Mudugudu wa Kinini, ubusanzwe bakoraga umurimo w’ubwarimu, ariko nyuma yo kujya kwihugura ku bworozi bw’inkoko bahise babutangira. Bamaze imyaka 12 yose bakora ubworozi bw’inkoko ku buryo umugabo we yaretse akazi […]
Gakenke: Basanga gahunda ya Gir’inka ituma barushaho kwiteza imbere
Abaturage bo mu karere ka Gakenke by’umwihariko aborozwa muri gahudna ya girinka basanga iyi gahunda ituma barushaho kwiteza imbere Aborozwa bavuga ko baba batabayeho neza ariko nyuma yo kworozwa bigatuma batera intambwe kuko bashobora kubona ifumbire kuburyo bworoshe kandi bakabona amata mu miryango yabo ndetse bakanasagurira isoko Abarimo kworozwa uyu mwaka basanga hari byinshi inka […]
Rusizi: Abaturage barabyinira kurukoma kubera umusaruro w’isambaza
Abaryi b’isambaza n’abacuruzi bazo baravuga ko bishimiye umusaruro w’isambaza wabonetse nyuma y’amazi 2 ikiyaga cyari kimaze gifunze. Ikiyaga cya kivu cyafunzee ku wa 30 Kanama 2015, hagamijwe kugirango umusaruro w’isambaza wari umaze kugabanuka wiyongere. Nuwumuremyi Jeanine umuyobozi w’ikigo gishinzwe ubuhinzi n’ubworozi RAB muntara y’uburengerazuba avuga ko intego bari bihaye bayigezeho kuko ahakusanyirizwa umusaruro w’abarobyi bo […]
Lac Kivu, la production du poisson augmente, le prix par kg chute
Le lac Kivu qui sépare le Rwanda et la RDC venait de passer deux mois sans aucune activité de pêche pour permettre aux poissons de se reproduire. Avec la reprise des activités, la production du poisson pour la seule première journée était de 6 tonnes. Cette augmentation de la production du poisson a occasionné la […]
Kayonza: Kubura amazi byadindije umuhigo wo gutunganya inzuri
Umuhigo wo gutunganya inzuri zidatunganyije ni umwe mu mihigo akarere ka Kayonza kari kiyemeje ariko ntikabasha kuyesa bituma gasubira inyuma. Mu mihigo ya 2013/14 ako karere kari ku mwanya wa gatandatu mu mihigo, umwaka ukurikiyeho wa 2014/15 gasubira inyuma imyanya 14 kaba aka 20. Umwe mu mihigo kari kahize ni uwo gutunganya inzuri zororerwamo muri […]
Nyamagabe: Kubona ibagiro byatumye inyama zirushaho kugira isuku
Kubona ibagiro rya kijyambere ritunganya inyama n’impu byatumye, inyama zirushaho kugira isuku kandi bituma n’abaturage babona aho bagura inyama hafi. Iri bagiro ry’inyama rya Kijyambere ryafashije abaturage kuko mbere babagiraga ahantu hadafite isuku nko mu bigunda no mu nzu zitujuje ubuziranenge bityo bakaba bahakura n’indwara zitandukanye zituruka ku mwanda cyangwa no ku nyama zidasukuye. Theodomir […]
Karangazi: Kutagira amazi bibangamiye ubworozi bw’ inka
Bamwe mu baturage b’umurenge wa Karangazi baratakambira akarere ka Nyagatare kuko kutagira amazi ngo bigiye kubamaraho inka za kijyambere boroye. Ndemezo David avuga ko utugari twa Kamate n’Akayange ahanini dutuwe n’aborozi ari two dufite ikibazo cy’amazi y’inka. Ngo bavuguruye ubworozi ariko kutagira amazi bigiye kubamaraho inka. “ Badusabye kuvugurura ubworozi turabikora kandi koko harimo inyungu. […]
Karongi: Bahangayikishijwe n’imbwa zizerera zibarira amatungo
Abatuye uduce dutandukanye two mu Murenge wa Rubengera baratangaza ko bahangayikishijwe n’imbwa zizerera zikomeje kubarira amatungo. Abaturage bavuga ko hakomeje kugaragara imbwa zizerera zidafite ba nyirazo, zikaba zikomeje kurya amatungo yabo yiganjemo ihene, ndetse bakaba bafite ubwoba ko zazagera aho nabo zikaba zabarya, cyane ko ziba zitanakingiye. Mu kiganiro twagiranye na bamwe mu batuye Akagari […]
Gatsibo: Ubucuruzi bw’ihene ngo butuma bikura mu bukene
Bamwe mu baturage bo mu Karere ka Gatsibo bakora akazi ko gucuruza ihene hamwe n’abazigabura, bemeza ko bibafasha kwikura mu bukene. Aba baturage bavuga ko kugira ngo ibi bibashobokere bibasaba kudasuzugura aka kazi, ikindi ngo ni uko bamaze gucengerwa n’umuco wo kwizigamira binyuze mu matsinda y’ubwizigame n’ibigo by’imari biciriritse nka za Sacco. Uretse korora aya […]


text:
Hashize iminsi muri Islam mu muryango wa AMUR bamwe mu bamenyi b’idini ya Islam bashaka ko hari byinshi byahinduka mu mategeko abagenga. Izo mpinduka bifuza zatumye muri AMUR havukamo impande zitarebana neza, bamwe barirukanwa, abandi barahezwa. Ayo makimbirane yatumye hashyirwaho itsinda riyobowe n’ikigo cy’igihugu cy’imiyoborere ngo hashakwe umuti wayo. Kugeza magingo aya muri iryo shyirahamwe ruracyageretse n’intambara y’amagambo.
Ku itariki ya 11 Kamena 2013, abashehi (Sheikh) baharanira (...)
http://m.igihe.com/
Hashize iminsi muri Islam mu muryango wa AMUR bamwe mu bamenyi b’idini ya Islam bashaka ko hari byinshi byahinduka mu mategeko abagenga. Izo mpinduka bifuza zatumye muri AMUR havukamo impande zitarebana neza, bamwe barirukanwa, abandi barahezwa. Ayo makimbirane yatumye hashyirwaho itsinda riyobowe n’ikigo cy’igihugu cy’imiyoborere ngo hashakwe umuti wayo. Kugeza magingo aya muri iryo shyirahamwe ruracyageretse n’intambara y’amagambo.
Ku itariki ya 11 Kamena 2013, abashehi (Sheikh) baharanira impinduka mu miyoborere mu muryango w’Abayisilamu mu Rwanda (AMUR), bandikiye Minisitiri w’Ubutegetsi bw’igihugu, bamusaba ko yabafasha hakabaho ubuhuza budafite aho bubogamiye ariko bongeraho ko banishingana.
Muri iyo baruwa ndende, bamenyesheje Minisitiri w’Ubutegetsi bw’Igihugu ko Mufti w’u Rwanda akomeje kubangamira inzira yo kubaka ubumwe n’ubwiyunge mu bayisilamu. Bagira bati “Ahubwo akaba arimo gushishikariza abayisilamu urwango n’ubugizi bwa nabi, kugeza ubwo yemeje ko abashehi baharanira impinduka mu miyoborere ya AMUR bakwiye gucibwa imitwe.”
Iryo jambo rikubiye mu mbwirwaruhame yagejejwe ku bayobozi b’inzego zose za AMUR mu ntara y’Iburasirazuba mu mwiherero wabahurije i Kiramuruzi, mu karere ka Gatsibo ku wa 7 Kamena 2013. Hari aho Mufti agira ati “…. Mu basilamu harimo abantu bakunda ubuyobozi bibwira ko ari bo kamara, ku buryo atekereza ko atayoboye iyi dini itabaho. Ariko nagira ngo mbabwire ko iyi dini ari idini y’Imana, nta na kamara uyirimo. Intumwa y’Imana yarapfuye ubusilamu burakomeza, (….) upfuye wowe abayisilamu bakagira amahoro, ntacyaruta ko abayisilamu bagira amahoro. …. Nta muntu uhatanira ubuyobozi, iyo ubuhataniye, bibaye ngombwa n’agatuza barakamena.”
Iryo jambo ni ryo Abashehi bagendeyeho bavuga ko ryabakuye umutima, babimenyesha Minisitiri w’Ubutegetsi bw’igihugu ko bishinganye mu nzego z’umutekano zose z’igihugu. Basaba ko Minisitiri yabatabara ayo makimbirane arangwa muri AMUR agashira mbere y’uko igisibo cy’ukwezi kwa Ramadhani gitangira, kuko biteganijwe ko kizatangira ku wa 9 Nyakanga 2013.
Sheikh Bizimana Issa mu kiganiro na IGIHE, yadutangarije ko batewe impungenge n’ijambo Mufti Gahutu yavugiye mu mwiherero i Kiramuruzi, bituma bandikira ubuyobozi bishingana kuko hari ababyuririraho bakagira abo bagirira nabi. Yagize ati “Ririya jambo ryadukuye umutima. Twe nta ntwaro dufite, ahubwo turagaragaza ahari amakosa mu muryango w’abayisilamu mu Rwanda, agomba gukosorwa. Kuba dushaka impinduka rero ntituri abanzi nk’uko we abyigisha. Akwiye kumva ko ibitagenda byakosoka akareka imvugo ziteranya abantu.”
Sheikh Bizimana akomeza avuga ko u Rwanda rufite ubuyobozi bwiza kandi inzego z’umutekano na zo zubatse, ku buryo bafite icyizere ko ubwo babibamenyesheje na bo bazabikurikirana.
Sheikh Murangwa Jamiru na we mu kiganiro twagiranye yadutangarije ko batunguwe n’imvugo ya Mufti, kuko amagambo yakoresheje abwira abari mu mwiherero wo ku wa 7 Kamena i Kiramuruzi, adakwiye umuyobozi. Agira ati “Igihugu cyacu cyigisha Ubumwe n’Ubwiyunge; twatunguwe rero no kumva imvugo ya Mufti, umuntu w’umuyobozi mukuru, akangurira abantu ko abo batavuga rumwe bagombye gucibwa imitwe. Iyo si imvugo ikwiye gukoreshwa mu gihugu cyacu. Twe ntiturwanya ubuyobozi, ariko dushyigikiye ko habaho impinduka mu muryango w’Abayisilamu mu Rwanda. Ibyavuzwe na Mufti aba ari itegeko, dufite impungenge ku myumvire ya bamwe mu bumvise ririya jambo, bashobora kuzagirira nabi abatunzwe agatoki.”
Akomeza agira ati “Abayisilamu ntibakwiye gukomeza kumva ubutumwa bubakangurira kugirira nabi bagenzi babo. Tubona ko Mufti adafite ubushake bwo gukemura ibibazo biri muri AMUR. Twe turashaka ko habaho ibiganiro, ibibazo byose bigashakirwa umuti, Abayisilamu ntibakomeze kumva amakimbirane mu ba Sheikh.”
Mufti Gahutu Abdul Karim, mu kiganiro na IGIHE yadutangarije ko abo bavuga ko akangurira abayisilamu kubagirira nabi atazi aho babikura. Agira ati “Abo bavuga batyo ni bo bakwiye kubibazwa, bagasobanura aho babikuye. Mu masomo nize yose, n’aho nigishije ntaho nigeze nkangurira abantu kugirira nabi abandi. N’ubwo abantu baba batavuga rumwe, ntibivuze ko baba abanzi.”
Ku birebana n’uko Mufti Gahutu yaba atinza ibiganiro byatuma hashakwa umuti w’ikibazo cy’ubwumvikane buke muri AMUR, yadutangarije ko ibyo bavuga nta shingiro bifite. Agira ati “Abashehi bavuga ko naba ndindiza ibiganiro, baba birengagije ko hari abo twamaze guhura. Ikindi kandi nababwira ni uko buri kintu kiba gifite impamvu yacyo. Turateganya guhura vuba, tugashakira hamwe umuti w’ikibazo. Ntitwifuza ko ukwezi kw’igisibo cya Ramadhani kwatangira ibyo bibazo bitarakemuka.”
Mufti Gahutu Abdul Karim yizeza amayisilamu ko ibibazo bumva mu minsi mike bizaba byakemutse kuko hari ibiganiro biteganijwe vuba aha, kandi yizera ko bizatanga umuti.
Gusaba ubuhuza budafite aho bubogamiye byanditse mu ibaruwa Abashehi bahagarariye abandi bandikiye Minisitiri w’Ubutegetsi bw’igihugu, ngo bushingiye ku kuba n’ubwo bifuza impinduka mu miyoborere, batifuza ko Umuryango w’Abayisilamu mu Rwanda wasenyuka, ahubwo hahindurwa ibijyanye n’imiyoborere, binyuze mu nzira z’ibiganiro. Bavuga ko ibyo bishingiye ku buremere bw’ibibazo bikomeje kugaragara mu miyoborere y’Umuryango w’abayisilamu mu Rwanda.
Ibibazo byo muri AMUR bimaze igihe byarabaye agatereranzamba, byageze igihe Ikigo cy’Igihugu gishinzwe imiyoborere gitabara cyoherezayo Komisiyo yo gucukumbura ibyo bibazo. N’ubwo iyo Komisiyo hari ibyo yakozwe yamaganiwe kure n’abavugwa muri ibyo bibazo ngo batigeze babazwa, bakavuga ko yabogamye cyane, ahubwo basaba ko hashyirwaho indi itagira aho ibogamiye. Nyuma y’aho abwo hari hategerejwe umwiharero w’Abasheshi wagombaga kubera kuri Muhazi ariko ukaza gusubikwa Abashehi bari bawitabiriye basohoye inyandiko igaragaza ko batishimiye isubikwa ryawo, ko bikomeza kudindiza inzira y’ubumwe n’ubwiyunge muri AMUR.
IKIGARAGARA CYO NTA MANA IBIRIMO NI IMYUMVIRE BWITE Y’ABANTU NIYO MPAMVU UTAGIRA IBYO USHYIGIKIRA CYANGWA UDASHYIGIKIRA KO MINISTERI BITABAJE MUGUKEMURA IMPAKA ZA BO YAKORESHEJE IGITABO CY’AMATEGEKO MBONEZA MUBANO NTABWO YAKORESHEJE KOROWANI KANDI ARIYO ITUYOBORA NKABA YISILAMU SO, BABAGE BIFASHE KANDI NTIBAKABI SHOREMO RUBANDA NYAMWISHI KOKO ABAPFA UBUTEGETSI N’AGATSIKO KABANTU BAKE UMUHETO NTUGASHUKE UMWAMBI BITAJYANA.2013-06-25 13:56:46
muvandimwe sh gahutu , niba waravuze aya magambo turagusaba kwegura nta nteguza, kandi warayavuze narayinvuye kuri radio frache, ubwose ntusebye???? ngo nabajura, njyewe nakubwiye kenshi ko niba ari abajura, bajyamwa mu nkiko, ko nta numwe wajyamwe??? kwikubira ubuyozi ni cyaha, none dore leta yubumwe ntiya kwemera amatiku yanyu , sha ngaho allh abarinde2013-06-22 13:14:46
Mufutiwacu oye ubundi uvugukuri baramurwanya mwese mumuhimbirayagiyeho murihe esemwategereje agasoza mandayenamwemukajyaho nibamwabishobora2013-06-21 14:52:43
Wowe wiyise simbi, abantu nkawe babaho ntawakurenganya. Muhora mutekereza ibintu biri negative gusa. Vibuzimu ujye ibuntu utekereze ibintu byubaka.2013-06-21 13:29:01
ntibyoroshye2013-06-21 12:21:34


text:
Ababwirizabutumwa bazasohora umuzingo w’indirimbo z’Imana wa 3
Kuwa 5 Gicurasi 2012 nibwo Korali Ababwirizabutumwa yo mu Itorero ry’Abadivantisiti b’Umunsi wa Karindwi rya Muhima izakora igitaramo cyo gushyira ahagaragara umuzingo wabo wa 3 w’Indirimbo z’Imana.
Icyo gitaramo kizihiye amatwi kirimo ibinyurabwenge n’ibinyuramatwi bitagira ingano, kizaba ku Isabato yo ku wa 5/5/2012, kizatangira saa Munani z’amanywa, kizaba kirimo za korali zizwi cyane kandi zikunzwe. Aha twavuga nka Korali Ababimbuzi yo mu Itorero rya Muhima, Chorale God’s Familly yo mu (...)
Kuwa 5 Gicurasi 2012 nibwo Korali Ababwirizabutumwa yo mu Itorero ry’Abadivantisiti b’Umunsi wa Karindwi rya Muhima izakora igitaramo cyo gushyira ahagaragara umuzingo wabo wa 3 w’Indirimbo z’Imana.
Icyo gitaramo kizihiye amatwi kirimo ibinyurabwenge n’ibinyuramatwi bitagira ingano, kizaba ku Isabato yo ku wa 5/5/2012, kizatangira saa Munani z’amanywa, kizaba kirimo za korali zizwi cyane kandi zikunzwe.
Aha twavuga nka Korali Ababimbuzi yo mu Itorero rya Muhima, Chorale God’s Familly yo mu Itorero rya Gisozi, Chorale Desert Stream Singers yo mu Itorero rya Kigali English Chruch, Shalom Choir yo mu Itorero rya Remera n’ayandi.
Korali Ababwirizabutumwa ni imwe muri korali 9 zo mu Itorero rya Muhima arizo: Abagenzi, Ababwirizabutumwa, Ababimbuzi, Tumwerereze, Intumwa, Amizero, Abahamya, Inshuti z’Ijuru n’Ijwi ry’ihumure. Mu gihe cyose imaze ikora umurimo w’Imana mu ndirimbo, Korali Ababwirizabutumwa imaze gushyira ahagaraga imizingo 2 y’indirimbo z’Imana na DVD imwe.Uwo munsi ikaba izashyira ahagaraga umuzingo wa 3 uzakurikirwa na DVD ya 2. Imwe mu ndirimbo izwi cyane batangiriyeho umurimo wo kuririmba ni iyitwa “Iwacu ni mu mahoro, ni mu munezero”.
Ababwirizabutumwa ni imwe muri korali z’Abadivantisiti b’Umunsi wa Karindwi zibaye ubukombe mu Mujyi wa Kigali kuko yavutse muri Nyakanga 1986, iza ikurikiranye n’izindi korali arizo: Abagenzi bo mu Itorero rya Muhima bavutse mu w’1983, Abasaruzi bo mu Itorero rya Nyamirambo bavutse mu W’1983, Urwibutso rw’i Betaniya rwavutse mu w’1983, ndetse n’Abatwaramucyo bo mu Itorero rya Kacyiru bavutse mu w’1985.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Gereza: Umurenge mu wundi
Abantu benshi bataragera muri Gereza, atari ugufungwa ariko, ntibamenya neza uko hateye, nyamara iyo uhageze usanga hari ubuyobozi bufite inzego z’ibanze zifite politiki n’amategeko nk’izindi zisanzwe.
IGIHE twashoboye kunyarukira muri Gereza nkuru ya Nyanza, isanzwe imenyerewe ku izina rya Mpanga. Dusura iyo Gereza twaganiriye n’Ubuyobozi bwayo ndetse n’abagororwa.
Gereza ya Nyanza (Mpanga), bayita “Umurenge wa Gereza ya Nyanza” ugizwe n’ubuso bwa Hegitari 7.7. Igice kinini cy’uwo murenge (...)
Abantu benshi bataragera muri Gereza, atari ugufungwa ariko, ntibamenya neza uko hateye, nyamara iyo uhageze usanga hari ubuyobozi bufite inzego z’ibanze zifite politiki n’amategeko nk’izindi zisanzwe.
IGIHE twashoboye kunyarukira muri Gereza nkuru ya Nyanza, isanzwe imenyerewe ku izina rya Mpanga. Dusura iyo Gereza twaganiriye n’Ubuyobozi bwayo ndetse n’abagororwa.
Gereza ya Nyanza (Mpanga), bayita “Umurenge wa Gereza ya Nyanza” ugizwe n’ubuso bwa Hegitari 7.7. Igice kinini cy’uwo murenge udasanzwe kizengurutswe n’uruzitiro rurerure, bituma abantu benshi bahatinya, ariko inyubako zose zijyanye n’imirimo ihakorerwa zibarizwa imbere.
Uko ubuyobozi bwubatse
Umurenge wa Gereza ya Nyanza ugizwe n’utugari tune, buri kagari karangwa n’inyubako kihariye. Hari Golf Wing na Romeo Wing harimo abagororwa (abagabo) basaga 6600, Delta Wing hacumbitse abanyamahanga 8 (Sierra Leone) na Juliet Wing icumbikiwemo abagore bagera kuri 445. Utwo tugari uko ari tune, tugabanyijemo imidugudu 20. Ubwo twasuraga uwo murenge ku wa 9 Mutarama 2013, twasanze hacumbikiwemo abafungwa n’abagororwa bagera ku 7100.
Uko inzego zishyirwaho
Muri Gereza habamo Komisiyo y’amatora, igizwe n’abantu bagaragaje ubunyangamugayo bageze muri Gereza. Abo ngo nta byaha baba barongeye gukora, kandi bagaragaza imyitwarire n’imyifatire myiza.
Ubuyobozi bw’umudugudu n’ubw’akagari bushyirwaho binyuze mu nzira y’amatora mu bacumbitsemo. Hatorwa abagaragaza imico myiza kurusha abandi kuko no muri Gereza imyitwarire igira uruhare rukomeye cyane mu mibereho y’abafungwa n’abagororwa.
Ku rwego rw’umurenge wa Gereza, bafite Umunyamabanga Nshingwabikorwa ushyirwaho n’Ubuyobozi bwa Gereza. Ntakora wenyine kuko akorana na Njyanama bakaba bafite n’umunyamategeko.
Bisengimana Eugene, Umuyobozi wa Gereza ya Nyanza, yagize ati “Ubuyobozi bw’Umurenge wa Gereza buba bugizwe n’Umunyamabanga nshingwabikorwa, Perezida wa Njyanama, Ushinzwe umutekano n’uhagarariye Community Policing. Abo bose bashyirwaho n’ubuyobozi bwa Gereza kandi bamara manda y’amezi atandatu gusa. Iyo bibaye ngombwa ko yongerwa, tubisaba ubuyobozi bukuru bw’amagereza.”
Imiyoborere
Tuganira n’Umunyamabanga nshingwabikorwa w’Umurenge wa Gereza ya Nyanza, Niyibikora Dan (Umugororwa uhagarariye abandi), yadutangarije ko abafungwa n’abagororwa ari bo bihitiramo ababahagarariye mu nzego uko zikurikirana. Banitoramo abashinzwe umutekano.
Ku birebana n’amakosa ashobora gukorerwa muri Gereza, Umuyobozi wa Gereza ya Nyanza, Bisengimana Eugene, yadutangarije ko mu bagororwa ubwabo harimo inzego z’umutekano zigizwe n’amashinzwe umutekano na Community Policing, bakurikirana bagenzi babo isaha ku isaha. Ngo iyo hari abagize amakosa babanza kugirwa inama n’inzego bishyiriyeho, abananiranye bagashyirwa muri Kasho, ariko nta bushobozi abagororwa bayobora abandi bafite bwo gufunga umuntu birengeje amasaha 24. Yagize ati “Icyo gihe batuzanira Dosiye ye, tukayiha umunyamategeko wa Gereza, akayiga, agashobora kuba yamukatira kujya mu buroko mu rwego rwo gucunga umutekano we n’uw’abandi.”
Amakosa muri Gereza
Nk’uko twabisanze ku gishushanyo mbonera cy’uko ibyaha byagiye bigaragara mu murenge wa Gereza ya Nyanza, Urugomo, kurwana, gushoza imvururu ni byo byaha biza ku isonga kurusha ibindi.
Gereza ya Nyanza (Mpanga), yubatse mu murenge wa Mukingo kuri kilometero zigera ku 9 uvuye i Nyanza mu mujyi.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Ngoma: Inzibutso za jenoside 40 zo mu mirenge yose zigiye guhuzwa zibe 6
Mu rwego rwo gufata neza inzibutso z’abazize jenoside yakorewe Abatutsi za zikubakwa ku buryo burabye, Akarere ka Ngoma karatangaza ko inzibutso 40 z’abazize jenoside yakorewe abatutsi 1994 ziri mu mirenge 14 ikagize zigiye guhuzwa zibe esheshatu.
Kirenga Providence, Umuyobozi w’Akarere wungirije ushinzwe imibereho myiza y’abaturage ; avuga ko hari gukorwa inyigo yo kubaka inzibutso, zikarushaho kwitabwaho uko bikwiriye. Iki gikorwa kikazakorwa n’Akarere ka Ngoma, bafatanyije n’abaturage (...)
Mu rwego rwo gufata neza inzibutso z’abazize jenoside yakorewe Abatutsi za zikubakwa ku buryo burabye, Akarere ka Ngoma karatangaza ko inzibutso 40 z’abazize jenoside yakorewe abatutsi 1994 ziri mu mirenge 14 ikagize zigiye guhuzwa zibe esheshatu.
Kirenga Providence, Umuyobozi w’Akarere wungirije ushinzwe imibereho myiza y’abaturage ; avuga ko hari gukorwa inyigo yo kubaka inzibutso, zikarushaho kwitabwaho uko bikwiriye. Iki gikorwa kikazakorwa n’Akarere ka Ngoma, bafatanyije n’abaturage bazashishikarizwa kwitanga kugira ngo hubakwe inzibutso zo kuburyo burambye.
Kirenga avuga ko inzibutso 40 ziri mu karere, inyinshi wasangaga zishyinguyemo imibiri mike, akaba ariyo mpamvu bifuza kuzihuza zikava kuri zikaba esheshatu. Biteganyijwe ko Imirenge yegeranye izajya ihurizwamo imibiri y’abazize jenoside yakorewe Abatutsi 1994.
Kirenga avuga ko kuzihuriza hamwe bizatuma hakoreshwa amafaranga make yagendaga mu guhora bazisana.
Kirenga avuga ko esheshatu zizahurizwamo imibiri yose, ari urwibutso rwa Kibungo, Remera, Rukira, Mutenderi, Zaza na Rukumberi, nikaba byarangiye gukorwa bitarenze imyaka ine.
Urwibutso rwa Kibungo rwarangije gukorerwa inyigo ruzuzura rutwaye amafaranga y’u Rwanda miliyoni 99.
Ubuyobozi bw’Akarere, ngo bwizeye ko igikorwa kizagerwaho uko babyifuza, ngo kuko bizeye abaturage babo ko bazabishyiramo imbaraga mu gutanga umusanzu wo kubaka izi nzibutso.
Kanzayire Jeanne, Umuhuzabikorwa wa CNLG mu karere ka Ngoma, avuga ko iki gikorwa cyo gusana inzibutso no kuzihuza, gishyizwemo imbaraga n’ubuyobozi bw’akarere ndetse n’abaturage, ngo byagenda neza cyane.
Inzibutso zishyinguwemo imibiri myinshi y’abazize jenoside yakorewe Abatutsi mu 1994 ni urwa Rukumberi rufite imibiri 30,031, urwo mu Murenge wa Kibungo rurimo 15,711, naho imibiri ishyinguwe hirya no hino mu mirenge igize Akarere ka Ngoma ni 74,612.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Inkomoko y’imvugo "Ndatega zivamo"
"Ndatega zivamo!" ni umugani wamamaye mu Rwanda, ucibwa n’umuntu umaze kugira intege nke. Waturutse ku mugabo witwaga Ntambabazi ya Rufangura, mu Bitagata bya Muganza i Rukoma (Gitarama), ahayinga umwaka w’i 1600. Ntambabazi uwo yari umuzigaba, yimuka mu Bwanacyambwe i Ruhanga na Mbandazi, ajya gutura i Rukoma mu Gishubi cya Muganza ahitwa mu Bitagata. Yari umutezi w’inyamaswa, impu zazo akazijyana i Bwami, cyane cyane iz’ingwe. Uwo mwuga Semugeshi arawumushimira bituma amugororera, amugira (...)
"Ndatega zivamo!" ni umugani wamamaye mu Rwanda, ucibwa n’umuntu umaze kugira intege nke. Waturutse ku mugabo witwaga Ntambabazi ya Rufangura, mu Bitagata bya Muganza i Rukoma (Gitarama), ahayinga umwaka w’i 1600.
Ntambabazi uwo yari umuzigaba, yimuka mu Bwanacyambwe i Ruhanga na Mbandazi, ajya gutura i Rukoma mu Gishubi cya Muganza ahitwa mu Bitagata. Yari umutezi w’inyamaswa, impu zazo akazijyana i Bwami, cyane cyane iz’ingwe. Uwo mwuga Semugeshi arawumushimira bituma amugororera, amugira umunyamuhango wo gutura impu z’ ingwe.
Ntambabazi amaze kuba umunyamuhango, akoranya bene wabo arabibabwira, bose baba abatezi b’i Bwami. Aba umutoni cyane kuri iyo ngoma ya Semugeshi. Amaze gutanga, hima Kigeli Nyamuheshera, yima Ntambabazi amaze kuba umusaza, na none agumya gutura izo mpu z’ingwe, ariko ubutoni buragabanuka.
Bene wabo babonye ko atakiri umutoni bajya kumuhakanwa i bwami bashaka kugabana ubutware bwe ndetse n’inka z’ibiti yagabanye, hamwe n’ingororano yahawe. Batangira kwanga kujya batega kugira ngo Ntambabazi nabura impu zo gutura i Bwami, bizamuviremo icyaha cyo kunyagwa.
Nuko kuva ubwo, Ntambabazi yababwira bakabyanga. Impu zimaze kubura, i Bwami baramutumira, baramutonganya bamubaza igituma atagitura impu. Ababwira ko bene wabo bamugandiye (bamunaniye, bamusuzugura). I Bwami barabatumiza, bababaza icyatumye bigira ibigande kuri Ntambabazi, bakanga gutega inyamaswa. Abandi bireguza ko Ntambabazi ababeshyera, bati "Ntabwo atubwira, ahubwo niwe wabyanze gusa." I Bwami bongera gutonganya Ntambabazi baramwirukana na bene wabo, ngo bajye kuzana impu igitaraganya.
Bageze iwabo mu Bitagata, Ntambabazi ababwiye kujya gutega bararicurika baramwangira. Ubwo bategaga mu Gisizi kuri Nyabarongo. Haciyeho iminsi, Ntambabazi agira ubwoba, arasindagira gisaza, ajya mu Gisizi gutega ingwe; agenda wenyine kuko yari inshike nta kana agira. Agezeyo, ashaka igiti cy’amaboko aragishinga. Akigonze kiramunanira, apfa kujenjeka arataha. Bukeye aza gusura umutego we. Ahageze asanga ingwe yaguyemo ariko irawujyana kuko utari ukomeye watezwe n’umunyantege nke.
Ubwo i Bwami nanone bamutumaho ngo bamubaze aho yahejeje impu. Agezeyo baramutonganya, ndetse noneho baranamukubita. Inkoni zimuriye, ati: «Nimundeke njye kuzizana». Ariko byari ibyo gutakamba nta zo yari afite. Baramurekura, bati : «Genda uzizane vuba», aragenda. Abuze uko agira, yongera gusubira mu ishyamba atega kwakundi, nanone ingwe iguyemo irawujyana. Asubiyeyo gusura, ahasanga amara masa (ubusa). Agira umujinya, ati "Ngiye i Bwami mbabwize ukuri nibashaka banyice!"
Aragenda n’i Bwami, agezeyo akoma yombi, ati: "Nyagasani ndatega zivamo; nateze ingwe ku ngoma ya so Mutara nkiri muto, aratanga ndasigara; none dore ndi umusaza kandi w’inshike; nta ntege nkigira na bene wacu banze kumfasha; ngerageza gutega ingwe zikavamo, umutego zikawujyana."
Ubwo bagenzi be bahakanywe babwira Nyamuheshera bati «Nyagasani twabyirukanye na so, Ntambabazi uyu araturuta ubukuru, none si ukwangirira». Bati "Ntabwo yashinga umushibuka wo gufata ingwe n’imbaraga zayo uzi!"
Kuva ubwo Nyamuheshera aramureka, atumira bene wabo, aba aribo ategeka gukomeza uwo muhango wabo wo gutega no gutura impu z’ingwe.
" Gutega zivamo = Kunanirwa umurimo kubera intege nke."
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
UMUGISHA
Umugisha uza kwinshi
Ariko byose mbibona nk’impano,
kuko Ubihawe ntacyo aba yatanze ngo bibeho
Umugisha ni impano, haba kugira ijwi ryiza,
Guseka neza, kuvuga neza, kurera neza,
Kubaho neza, ndetse no gukundwa.
Umutima w’umuntu wifuza byinshi, uwanjye
Nawe urimo, nasabye Imana twinshi
Numvaga twangirira akamaro mu buzima
Mu byo nayisabye urimo, gusa sinavuga ko nayisabye uwitwa kanaka,
Ahubwo nayisabye umeze nkawe.
Waje ntakibyizeye,
Wanyeretse uwo uri we Ndishima,
Kandi wamfashe uko ndi ntiwangaya,
No mu ntambwe nke ngenda ntera
Mpindura bimwe mu bitari byiza Mfite
Ntiwitotomba nshimishwa n’uko ubimfashamo
Ubwiza buratandukana bitewe n’ureba,
Ariko nzi ko uri mwiza wanjye, kuko
Witwa uwanjye, ibyiza byose ufite ntacyo
Nabinganya, gusa bintera ishema iyo
Umfashe ukuboko ukangendana wishimye
Kandi udahakana ko ndi uwawe
Ibyo binyereka umugisha Rurema yangabiye
Kuko wuzuza ibyishimo byanjye
Ubuto bwacu budatinya Kureba kure h’ejo hazaza
Turi kumwe, butuma nticuza kuba
Tutaramenyanye dukuze byisumbuye
Wazanye byinshi mu buzima bwanjye,
Ni yo mpamvu nkwisabiye ngo mu tuzina naguhaye
Nongere mo:
Umugisha wanjye!
By Cyuzuzo Jeanne d’Arc
UYU MUVUGO NIMWIZAPE,ARIKO NTA SUBIRAJWI NI SUBIRAJAMBO ,NTANJANA UFITE NTAMPAKANIZI!!
Nibyiza njye ndemeye!
Nishimiye ibitekerez o bikubiye kuruwo muvugo nibyiza pe.god bress you.
Imana izaduhe abandi basizi nkawe
OK.V.NICE!,UZAHIMBIRE NA BA zirara zishya KUKO NABO BARAGWIRIYE


text:
Kibagabaga: Abarokotse Jenoside basabwe kwiyegereza Imana
Hibukwa Abatutsi basaga ibihumbi 26 biciwe i Kibagabaga, abarokotse basabwe kwiyegereza Imana bakira ibyababayeho, bagafata Abanyarwanda bose kimwe, buri umwe ntabone undi nk’umwicanyi.
Ibi ni ibyagarutsweho n’uhagarariye Paruwasi ya Regina Pacis, Padiri Consolateur Innocent, mu gitambo cya misa, yakanguriye abanyarwanda kubabarirana, abiciwe bakakira ibyababayeho, bose ntibahore bafatana nk’abicanyi, ati “Umutima ni uwawe uwigengaho. Ibyishimo bitangwa na Kirisitu, ntiwabibona ku isoko (...)
Hibukwa Abatutsi basaga ibihumbi 26 biciwe i Kibagabaga, abarokotse basabwe kwiyegereza Imana bakira ibyababayeho, bagafata Abanyarwanda bose kimwe, buri umwe ntabone undi nk’umwicanyi.
Ibi ni ibyagarutsweho n’uhagarariye Paruwasi ya Regina Pacis, Padiri Consolateur Innocent, mu gitambo cya misa, yakanguriye abanyarwanda kubabarirana, abiciwe bakakira ibyababayeho, bose ntibahore bafatana nk’abicanyi, ati “Umutima ni uwawe uwigengaho. Ibyishimo bitangwa na Kirisitu, ntiwabibona ku isoko cyangwa ngo ubihabwe n’abantu. Ni iki gituma imyaka 19 ishize tutarabasha gushyikirana?”
Akomeza ati “Nitugera imbere y’Imana ntituziregura ko twishe cyangwa ko twiciwe mu gihe tutasabanye imbabazi cyangwa ngo tuzitange. Iki gihugu ni icyacu, ntituzabazwa Abashinwa, ntizatubaza Abahinde, cyangwa Abafaransa. Iki ni Igihugu cy’Abanyarwanda.”
Ijoro ryo kwibuka Jenoside yakorewe Abatutsi mu murenge wa Kimironko, ryitabiriwe n’abanyacyubahiro batandukanye bari bahagarariwe na Minisitiri w’Umuco na Siporo, Mitali Protais. Mu ijambo rye, yavuze ko amateka yaranze Jenoside akwiriye kwigisha abayipfobya; anakomerezaho asaba abarokotse kwiyubakira ejo hazaza heza, bigira.
Umunyamabanga Nshingwabikorwa w’Umurenge wa Kimironko, Niragire Theophile, avuga ko mu biganiro byaberaga mu midugudu hakusanirijwemo inkunga izashyikirizwa abarokotse mu cyumweru gitaha mu rwego rwo kubafasha kwiteza imbere, dore ko abaturage babyitabiriye basaga ibihumbi 25.
Ubwicanyi bwibasiye Kibagabaga kuri tariki ya 23 Mata 1994, aho hiciwe abasaga ibihumbi 26 barimo abari barayihungiyemo baturutse i Remera, Karama, Kinyinya, Kimironko na Nyarutarama dore ko bari bakambitse ahubatse urwibutso kuri ubu, no ku mashuri abanza ya Kibagabaga.
Kanda hano usome ubuhamya burambuye bw’uwarokokeye Kibagabaga: http://www.igihe.com/amakuru/mu-mateka/mu-bantu-1004-bari-kumwe-yarokotse-wenyine.html
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]